RTCG - Radio Televizija Crne Gore - Nacionalni javni servis :: Ekonomija :: Đukanović: Podnijeću krivičnu; Sekulić: Perunović u konfliktu interesa\n22. 10. 2021. 21:46 >> 21:55 8\nEkološka rekonstrukcija TE Pljevlja nema alternativu, poručio je predsjednik Odbora direktora Elektroprivrede Crne Gore (EPCG) Milutin Đukanović, u emisiji “Okvir”, na TVCG. I ostali učesnici emisije poslanica DPS-a i bivša ministarka ekonomije Dragica Sekulić, kao i državni sekretar u Ministarstvu kapitalnih investicija Marko Perunović poručili su da je taj projekat nužan za energetsku stabilnost Crne Gore. Đukanović je međutim najavio novu krivičnu prijavu protiv bivših predstavnika Vlade CG zbog posla oko ekološke rekonstrukcije TE Pljevlja.\n“Nema toga stručnjaka na planeti koji će da saopšti da se ta ekološka rekonstrukcija mogla da uradi za 54 miliona eura. Ali je bivše rukovodstvo EPCG po direktivi ili gospođe Sekulić ili premijera ili predsjednika uplatilo 10 miliona eura avansno”, naveo je Đukanović i poručio da rekonstrukcija nema alternativu.\nĐukanović je ponovio da je neophodno raditi rekonstrukciju TE Pljevlja, kako bi joj se produžio rok rada.\nSekulić je kazala kako smatra da crnogorska energetika treba da kreće iz Pljevalja.\n“Naša TE je u takvoj pogonskoj spremnosti da ona može da radi još 30 do 40 godina”, navela je Sekulić i dodala da je u tom smislu potrebna ekološka rekonstrukcija.\n“Ako ne dođe do ekološke rekonstrukcije to će EPCG koštati neuporedivo više nego ekološka rekonstrukcija”, saopštila je Sekulić. Ona je podsjetila da je kroz taj projekat predviđena i toplifikacija Pljevanja.\n“Mislim da je ekološka rekonstrukcija TE Pljevlja isplativa”, navela je Sekulić.\nPerunović je naveo da je ekološka rekonstrukcija mora biti urađena, te da ona rekonstrukcija o kojoj se priča nema veze sa emisijom CO2.\n“CO2 krediti su nešto čija cijena raste svaki dan”, upozorio je Perunović.\n“Ugovor koji je potpisan za 54 miliona eura, ne možemo govoriti o tome, trebalo je provjeriti taj ugovor, mi zadate parametre za taj novac ne možemo da dostignemo”, naveo je Perunović i podsjetio da je prethodna vlast već platila 10,8 miliona eura avansno.\n“Mi svakako gledamo ekološku rekonstrukciju kao nešto se mora uraditi da bi TE nastavila da uradi kao jedini objekat koji nama obezbjeđuje stabilno snabdijevanje strujom”, kazao je Perunović.\nSekulić: Perunović u konfliktu interesa\nPoslanica DPS-a i bivša ministarka ekonomije Dragica Sekulić kazala je da je državni sekretar u Ministarstvu kapitalnih investicija Marko Perunović u konfliktu intresa, jer kao javni funkcioner prima i naknadu u državnom preduzeću EPCG.\nSekulić je u emisiji “Okvir2”, rekla da je Perunović u konfliktu interesa, jer je prima naknadu i u EPCG.\n“Evo vam ga ugovor o djelu vodite komisiju, primate mjesečno naknadu, vodite se kao uposlenik. A da li vi znate da ste u potpunom konfliktu interesa”, pitala je Sekulić i objasnila šta zakon predviđa.\n“Zakon o sprečavanju konflikta interesa kaže da javni funkcioner ne smije da pruža usluge niti da ima ugovor sa javnim preduzećem”, navela je Sekulić i pitala Perunovića da li govori kao javni fukcioner ili kao uposlenik EPCG.\nPerunović je odgovorio da nije znao da je u konfliktu interesa i ako to bude tako, poručio je da je spreman da odgovara.\n“Bolje da se vi pozabavite vašim ugovorima od 25.000 i 22.500 eura mjesečno za konsultantske ugovore advokatima koji su nama dali katastrofu u energetskom sistemu. Da ja sam član komisije i ja sam ponosan na to. Ako sam prekršio zakon ja sam tu da odgovaram”, poručio je Perunović.\nĐukanović: Uradićemo sve da ne dođe do poskupljenja struje\nRukovodstvo EPCG će uraditi sve da ne dođe do poskupljenja struje, a ako se popravi hidrologija se može i garantovati, poručio je Đukanović.\n“Trenutno Crnoj Gori ne prijeti kriza ili nestašica elektične energije, ali Crna Gora zavisi od hidrologije. Cijene na berzi električne energije su preko 200 eura za MW i u svakom slučaju moramo se truditi da radionalno trošimo struju”, kazao je Đukanović i dodao da se nada i da će se hidrološki uslovi popraviti.\nOn je naveo da TE radi punim kapacitetom.\n“Zahvaljući TE mi trenutno imamo energetsku stabilnost u Crnoj Gori. Trenutno više proizvodimo nego što trošimo, ali treba biti oprezan”, poručio je Đukanović.\n“Ako se nastavi ovako i poboljša hidrologija EPCG bi mogla od izvoza i da zaradi”, naveo je Đukanović.\nOn je kazao da je bilansima za 2022. EPCG već izvezli struje za prva tri mjeseca vrijednosti od 40 miliona eura.\n“Nikada EPCG nije postigla bolju cijenu i mi smo već prodali 50 odsto viškova. To je ono što ćemo imati u januaru, februaru i martu”, kazao je Đukanović i dodao da akumulacije vode ne stoje dobre, ali se racionalnim korišćenjem održava stanje da je proizvodnja i dalje veća od potrošnje.\nKako navodi, nadaju se boljim hidrološkim uslovima.\n“Mi ćemo sve uraditi da ne dođe do povećanja cijene električne energije, ako se popravi hidrologija to možemo da garantujemo”, kazao je Đukanović.\nPoslanica DPS-a i bivša ministrica ekonomije Dragica Sekulić saopštila je da prema informacija kojima ona raspolaže stanje na akumulacionim jezerima je oko 60 MW sati ispod planiranih količina.\nTo je kako kaže oko devet miliona sredstava potrebnih da se te količine nadokande iz drugih izvora.\n“Pred nama je sezona grijanja i bilo bi dobro znati da li su te nedostajuće količine već obezbijeđene i po kojim cijenama”, navela je Sekulić.\nKoliko je novca na računima EPCG?\nSekulić je kazala da je sadašnje rukovodstvo na računu EPCG zateklo 85 miliona eura, plus 50 miliona EBRD banke za likvidnost.\nĐukanović je kazao da je na dužnost stupio 19. marta i da su tada na računu zatekli manje od 50 miliona eura, a čitavoj EPCG grupi bilo je, kaže, preko 85 miliona eura.\nSekulić tvrdi da je na računima EPCG grupe bilo oko 96 miliona eura, u trenutku kada je novi menadžment preuzeo upravljanje.\nĐukanović je kazao da EPCG trenutno ima oko 40 miliona eura.\nCrna Gora ima stabilan energetski sistem\nDržavni sekretar u Ministarstvu kapitalnih investicija Marko Perunović kazao je da Crna Gora ima stabilan energetski sistem.\nPodsjetio je i da posljednjih 40 godina Crna Gora nema nijedan novoizgrađeni energetski objekat u vlasništvu države.\n“Energetika je jedina i prava realna grana privrede koja treba Crnoj Gori da donese strašno velike benefite”, naveo je Perunović. On je kazao da je o tom pitanju potreban i društveni konsenzus.\nEPCG TE Pljevlja Milutin Đukanović Dragica Sekulić Marko Perunović\nKAP plaća 45, a građani 54 eura po megavatu\nNijesmo nudili kupovinu ili preuzimanje KAP-a\n02. 12. 2021. 1\n"Dužnost da zaštitimo stabilnost EPCG"


Parada ponosa 17. septembra u Beogradu Parada ponosa 17. septembra u Beogradu izvor : agencije foto: 13.07.2017.\nNedelja ponosa ove godine počinje 11. septembra, a Parada ponosa pod sloganom "Za promenu" biće održana 17. septembra, izjavio je jedan od organizatora Parade ponosa Goran Miletić.\n"Nama se čini da je za svih ovih devet godina, od kada se u kontinuitetu ili pokušava da se održi Prajd ili se Prajd održava dosta toga promenilo. Prvo LGBT zajednica je postala vidljivija u medijima i u javnom prostoru i u političkom životu", naveo je on.\n"Sve to je rezultat Parade koja otvara prostor sve ove godine... To i dalje nije perfektno. Broj policajaca ne govori da je to perfektno, ali da je unapređeno za sve ove godine to je činjenica", naveo je Miletić.\n"Odlična je prilika da novoizabrani predsednik Srbije Aleksandar Vučić pokaže da je predsednik svih građana i građanki i stane na čelo kolone Parade ponosa"\n"Na zvaničnom sajtu Ministarstva spoljnih poslova i tamo svaki dan imate apdejtovan spisak ambasadora u ovoj zemlji i onda kada od njih neko ima bračnog druga ili svog supruga ili suprugu kada je istopolna zajednica navedeno je jasno... Smatramo da je to licemerno", kazao je Miletić.\n"Očekujemo da bude znatno manje policije, koja će obezbedjivati sam skup", navela je ona i dodala da je slogan Parade ponosa "Za promenu" i da se traži promena celokupnog društva prema LGBT zajednici.


JORGOVANKA TABAKOVIĆ, GUVERNER NBS: Treba nam realan rebalans budžeta - Nira Press\nPočetna » JORGOVANKA TABAKOVIĆ, GUVERNER NBS: Treba nam realan rebalans budžeta\nOčekujem da se u narednom periodu javne finansije Srbije postave na održive osnove i na taj način obezbede uslovi za nastavak neophodnih strukturnih reformi. Uverena sam da je Vlada odlučna da sprovede neophodne reforme koje će omogućiti održivi ekonomski oporavak zemlje\nOčekujem da predstojeći rebalans budžeta bude realan, ali očekujem i da se u narednom periodu javne finansije Srbije postave na održive osnove i na taj način obezbede uslovi za nastavak neophodnih strukturnih reformi – odgovorila je Jorgovanka Tabaković, guverner Narodne banke Srbije, na naše pitanje o očekivanjima od predstojećeg rebalansa republičkog budžeta. U ekskluzivnom intervjuu za Magazin Biznis, gospođa Tabaković govori o tome kako u ovoj godini centralna banka ostvaruje svoje ciljeve na stabilnosti cena i kursa, o nenaplativim potraživanjima banaka i mogućem osnivanju fonda za preuzimanje tih potraživanja, najavljuje da će u ovoj godini strane direktne investicije ipak dostići jednu milijardu evra i da ćemo ugovoriti novi aranžman sa Međunarodnim monetarnim fondom.\n• Kada očekujete da sklopimo aranžman sa MMF-om, da li ćemo za taj aranžman ispuniti uslove, pre svega zbog visokog fiskalnog deficita, da li i dalje ostajete pri stavu da nam treba samo aranžman iz predostrožnosti i zašto?\n– Očekujemo da će se nova runda pregovora sa MMF-om održati na jesen, nakon što se usvoji rebalans budžeta i nekoliko ključnih sistemskih zakona koji treba da doprinesu ubrzanju strukturnih reformi i poboljšanju privrednog ambijenta. Poplave, čije se štete procenjuju na oko 1,5 milijardi evra, gotovo sigurno će se negativno odraziti na budžet i zahtevaće dodatne napore fiskalne politike u narednom periodu za obezbeđenje održivosti javnih finansija. Ipak, očekujem da će Vlada ostati odlučna u sprovođenju fiskalne konsolidacije i strukturnih reformi i da će to rezultirati sklapanjem aranžmana iz predostrožnosti sa MMF-om, koji bi bio dodatna garancija investitorima da Srbija vodi odgovornu i održivu ekonomsku politiku.\nVisok nivo deviznih rezervi ukazuje na to da Srbiji nije potreban stend-baj aranžman, već aranžman iz predostrožnosti. Takav aranžman ne predstavlja dodatno zaduživanje već bi doprineo jačanju održivog razvoja Srbije i pružio zaštitu od spoljnih šokova.


Njemačka: Produžena suspenzija Bundeslige do 30. aprila - BH Glas\nNaslovnica Magazin Sport Njemačka: Produžena suspenzija Bundeslige do 30. aprila\nFudbalska sezona u njemačkoj Bundesligi ostaće suspendovana do kraja aprila zbog globalne pandemije novog koronavirusa.\nSvih 36 klubova, koji nastupaju u prvo i drugoj Bundesligi, složili su se da prihvate preporuku rukovodstva takmičenja da se period bez odigravanja utakmica produži barem do 30. aprila. Posljednja ovosezonska utakmica u Bundesligi odigrana je 11. marta.\nChristian Seifert, izvršni direktor Njemačke fudbalske lige (DFL), kazao je da je u ovom trenutku bez ikakve dileme najvažnije staviti pod kontrolu širenje virusa i posebno zaštita rizičnih grupa.\nSvih 36 klubova, također, neće obavljati treninge najmanje do 5. aprila.\nEvropska fudbalska federacija (UEFA) u srijedu će održati videokonfernciju sa predstavnicima svih 55 članica kako bi razgovarali o sudbini preostalog dojela Lige šampiona, Lige Evrope i reprezentativnih utakmica.\nOd COVID-19 u svijetu je umrlo više od 39.000 ljudi, a potvrđeno je preko 800.000 slučajeva zaraze koronavirusom u više od 175 zemalja, govore podaci američkog Univerziteta Johns Hopkins. Do sada se oporavilo više od 170.000 ljudi.\nPrethodni članakBiH: Novih 11 slučajeva koronavirusa, broj preminulih povećan na deset\nNaredni članakNaučnici: I ovaj koronavirus mutira, sada ima osam sojeva


Brnabić: Do 20 časova više od 400 novozaraženih - Društvo - Dnevni list Danas\nPočetna » Društvo » Brnabić: Do 20 časova više od 400 novozaraženih\n11Piše: Danas Online 20. oktobra 2020. 22.09 Izmenjeno: 22.12\nAna Brnabić, Covid19, Korona virusBeograd\nJoš 2.693 nova slučaja, 47 preminulih, na respiratorima 305\nZašto ovako konfuzno i nedorečeno? Od kada tačno je 400 novih? Ako se presek pravi svakog dana u 14 i saopštava u 15h, da li to znači da je od 14 da 20 400 novih!? Ovako rečeno i napisano nije baš najjasnije.\n20. oktobra 2020. u 23.57\nPa šta očekuješ kad brnabić saopštava\n21. oktobra 2020. u 03.01\nOčekujem da novinar(i) traže pojašnjenje. A ne da samo napišu šta su čuli i kraj priče.\nDa se malo uozbiljite i shvatite da nema kafica i protesta.\n21. oktobra 2020. u 07.30\nIma 78 000 novih, sta je tebi bitno koliko ih je kad ionako verujes u sve to. Pozdrav\n21. oktobra 2020. u 07.42\nOni su lazovi najgore vrste njima je u glavama nesto sto bi sproveli ali se ne usudjuju da spomenu jer znaju da ce Beograd izaci na ulice- zakljucati vise ne mozete nikoga!!!\n21. oktobra 2020. u 01.36\nKo zna koliko ih je kad priznaju za 400.\n21. oktobra 2020. u 02.56\nOvo namerno dizanje tenzija iz sata u sat, sa ovakvim priglupim izjavama, ne sluti na dobro.\n21. oktobra 2020. u 03.03\nJako velike guzve su u gradskom autobusu na nekim linijama, takodje zastoji u saobracaju, tako da se dosta vremena provede u zatvorenom prostoru sa dosta ljudi na 30cm razmaka jedni od drugih, verovatno ne moze maska tu mnogo da pomogne. Ko je nadlezan da to resi, da li se moze preduzeti nesto po tom pitanju?\n21. oktobra 2020. u 08.28\nO da, itekako može,da se mrdnu stražnjice ispred tastature izađe na ulicu masovno,organizovano i civilizovano i smeni bahata i kriminalna gradska vlast u Beogradu. A zatim po uspostavljanju privremene – prinudne uprave da se jednom za svagda raščisti sa javnim prevozom tako što će se pootpuštati svi nesposobni i neodgovorni dispečeri i vozači, uvesti privatnike u sistem javnog gradskog prevoza uključujući tu i opciju vraćanja linijskog taksija. Ili ako Vam je tako lakše izdvojite mesečni trošak za odlazak i vraćanje sa posla taksijem jer pretpostavljam da sopstveni prevoz nemate, ko bi bio toliko lud da ulazi u konc logore na 4 točka bez potrebe.\nInfektoloska klinika je zatvorena zbog renoviranja, tako da ne znam o cemu prica Goran Stevanovic..


Pobednik skinut sa postolja (UŽIVO)\nSpomenik Pobednik na Kalemegdanu, jedan od najprepoznatljivijih simbola Beograda, danas je skinut sa postolja zbog restauracije. Spomenik je danima pripreman za uklanjanje sa Kalemegdana, a skidanje same bronzane figure počelo je oko 11 sati, a svi zainteresovani građani mogli ...\nZamenik gradonačelnika Beograda Goran Vesić rekao je da će Pobednik narednih nekoliko sati biti izložen na Carigradskom drum. Vesić je na svom Fejsbuk profilu podelio vest da će Pobednik na svoje mesto biti vraćen za četiri meseca.\nPosle 91 godine, “Pobednik” će danas privremeno biti skinut sa postolja Zbog skidanja " Pobednika ", Gornji grad Beogradske tvrđave biće danas zatvoren za posetioce, u periodu od ponoći do 13.00 časova. Skidanja simbola Beograda trajaće od 11.00 do 13.00, a "Pobednik" će zatim ...\nPRATITE UŽIVO: Počelo skidanje “Pobednika” na Kalemegdanu, radnici odvajaju statuu od postolja (FOTO/VIDEO)\nSimbol Beograda odlazi na restauraciju. Privremeno će biti izložen na Carigradskom drumu, a zatim prebačen u Smederevo STATUA “Pobednika”, simbola Beograda, koji 91 godinu krasi Kalemegdan i prestonicu, odlazi na restauraciju.\nPosle 9 decenija: Počelo skidanje beogradskog „Pobednika“ (FOTO/VIDEO)\nNajpoznatiji spomenik srpske prestonice, beogradski Pobednik, danas će posle 91 godine biti skinut sa postolja zbog restauracije. Na Kalemegdanu, zbog skidanja „Pobednika“, gornji grad Beogradske tvrđave će biti zatvoren za posetioce do 13 časova.\nPočelo skidanje Pobednika\nBronzana figura „Pobednika” koji stoji na Beogradskoj tvrđavi danas će biti spuštena sa postamenta na kome stoji od 1928. godine i seli se u atelje vajara Zorana Kuzmanovića na restauraciju, prenosi Tanjug. Kako je reč o vrlo složenom poslu Gornji grad Beogradske tvrđave biće ...\nStatua Pobednika uspešno je uklonjena sa postamenta na kome je stajao 91 godinu, a u planu je da bude vraćen na Kalemegdan za četiri meseca. Ispred spomenika "Pobednik" dovedena je teška mehanizacija, a desetine radnika učestvovalo je u akciji skidanja simbola Beograda.


Sirija neće pregovarati sa opozicijom koju je formirao Rijad - 18.12.2015, Sputnik Srbija\nSirijske vlasti ne nameravaju da pregovaraju sa predstavnicima sirijske opozicije koji su učestvovali u konferenciji u Saudijskoj Arabiji jer među njima ima... 18.12.2015, Sputnik Srbija\n© Sputnik / Dmitriй Vinogradov / Uđi u foto-galerijuSirijska zastava\nSirijske vlasti ne nameravaju da pregovaraju sa predstavnicima sirijske opozicije koji su učestvovali u konferenciji u Saudijskoj Arabiji jer među njima ima terorista, izjavio je zamenik ministra inostranih poslova Sirije Fejsal Mikdad.\nSaudijska Arabija preduhitrila Međunarodnu grupu za Siriju\n13 Decembar 2015, 17:12\n„Učesnici konferencije u Rijadu ne predstavljaju realnu sirijsku opoziciju. Među njima je bilo i predstavnika pojedinih terorističkih grupa“, rekao je Mikdad i istakao da Sirija ne pregovara sa teroristima.\n„Mi sa teroristima možemo da se sretnemo isključivo na bojnom polju“, istakao je Mikdad.\nSaudijska Arabija ne može biti zemlja koja organizuje susret sirijske opozicije jer Rijad otvoreno podržava teroriste, rekao je on i dodao da dogovor koji je postignut sa sirijskom opozicijom protivureči dogovorima postignutim u Ženevi i Beču.\nPodsećamo, Saudijska Arabija organizovala je konferenciju sirijske opozicije mimo dogovora Međunarodne grupe za Siriju, na kojoj je formiran takozvani Viši savet od 32 predstavnika opozicije.\nSAD u Siriji – narušavanje teritorijalnog suvereniteta\nObama: DAEŠ od leta nije sproveo nijednu uspešnu operaciju\n14 Decembar 2015, 20:19\nMikdad je optužio Vašington da američka vojska narušava teritorijalni suverenitet Sirije jer njeno prisustvo ne predstavlja borbu protiv terorizma.\n„Mi smatramo da Vašington nema iskrene namere. Specijalci, koji su stigli u Siriju, ne koordinišu svoje aktivnosti sa sirijskom vojskom. S tim u vezi, bilo kakvo narušavanje međunarodnog prava čini da se te snage nezakonito nalaze u Siriji“, istakao je on.\nPredsednik SAD Barak Obama prethodno je rekao da je 50 američkih specijalaca stiglo u Siriju kako bi podržali kopnenu ofanzivu na jugu zemlje i na taj način presekli put snabdevanja naoružanjem Raku, za koju se smatra da je sedište DAEŠ-a (takozvane Islamske države).


Home / Rezultati istraživanja / FACTSHEETS / Estonsko predsedavanje Savetom Evropske unije\nEstonija predsedava Savetom Evropske unije od 1. jula do 31. decembra 2017. godine. Ulogu predsedavajućeg Estonija je preuzela od Malte koja je u prvoj polovini 2017. godine koordinirala radom Saveta Evropske unije, definisala njegove tematske prioritete i posredovala u odnosima sa drugim institucijama Evropske unije (EU). Poput njenih prethodnica, Slovačke i Malte, i Estonija po prvi put preuzima ovu ulogu, i to upravo u vremenima izazova, strateških premišljanja i prekretnica za Evropsku uniju.\nEstonskim predsedavanjem ujedno počinje i period nove „trojke” na čelu Saveta EU: Estonije, Bugarske i Austrije. „Trojku“ čine države članice EU koje se tokom 18 meseci sukcesivno smenjuju u predsedavanju Savetom EU, zajedno definišu i usmeravaju agendu EU, i time joj obezbeđujući nesmetano funkcionisanje i kontinuitet u bavljenju određenim pitanjima. Predsedavanje Savetom EU ujedno je i prilika za države članice da istaknu teme od značaja za nacionalni ili regionalni interes.\nProgram i prioriteti estonskog predsedavanja pripremljeni su u skladu sa politikom Estonije prema EU za period od 2015. do 2019. godine (Estonia’s EU Policy 2015-2019), kao i dugoročnim prioritetima Zajedničke deklaracije o zakonodavnim prioritetima EU za 2017. godinu koju su u decembru prošle godine dogovorili i usvojili Evropski parlament, Savet EU i Evropska komisija. Pored toga, Estonija se u pripremi programa oslanja i na ključne dokumente o razvoju EU, usvojene u prethodnih godinu dana: Deklaraciju iz Bratislave iz 2016. godine, Rimsku deklaraciju usvojenu na proslavi 60. godišnjice od potpisivanja Rimskih ugovora, kao i Beli papir o budućnosti EU predstavljen u martu ove godine.\nZvanična internet prezentacija estonskog predsedavanja Savetom EU\nTara Tepavac i Emilija Milenković - Malteško predsedavanje Savetom EU


Američki general priznao: projekat najskupljeg aviona u istoriji je propao - Princip | Princip\nIzrael započeo vazdušnu i kopnenu ofanzivu na pojas Gaze\nPravoslavni sveštenik poziva muslimane i hrišćane da brane Jerusalim od Izraela\nIz Libana ispaljene 3 rakete na okupiranu palestinsku teritoriju pod kontrolom Izraela\nAmerički general priznao: projekat najskupljeg aviona u istoriji je propao\nAdded by Jelena Ilić on 28/02/2021.\nTags: Avijacija, Avion, F-35, Rusija, SAD, USAF, Vojni budžet\nDunkan C. Bevan\nAvion F-35 sa cenom od oko 100 miliona dolara po letelici enormnom cenom razvoja i visokom cenom održavanja, je i dalje nepouzdan i pun „bubica“. Danas se procenjuje da su troškovi F-35 programa, uključujući istraživanje i razvoj, prešli 1700 milijardi dolara, što je jednako godišnjem BDP-u Rusije 2019. ili 26 vojnih budžeta ruske vojske. Petnaest godina posle prvog leta F-35, u upotrebi je samo 250 ovih aviona od planiranih 1700 i sada se već najavljuje prekid programa.\nAmeričko ratno vazduhoplovstvo već razmatra razvoj novog jeftinijeg lakog lovca bombardera koji bi zamenio na stotine aviona F-16. Taj avion bio bi dopuna već postojećim nevidljivim lovcima, koji su se pokazali preskupim i nepouzdanim, čime je američka avijacija priznala da je propao projekat F-35, koji je trebalo da zameni vremešne F-16, kaže Den Vord, bivši menadžer u Američkom ratnom vazduhoplovstvu.1\nF-16 je trebalo da bude zamenjen sa naprednim i „nevidljivim“ F-35 još 2010. „Lockheed Martin“ je očekivao da će F-35 zameniti šest različitih letelica koje pokrivaju sve tri glavne uloge u ratnom vazduhoplovstvu (borbu u vazduhu, precizne udare po zemlji i direktnu podršku kopnenim snagama). F-35 je eksplicitno razvijen i dizajniran da bude fleksibilan, efikasan i relativno pristupačan avion sa sofisticiranim sistemima upravljanja i logistikom koji će smanjiti zastoje i povećati pouzdanost.\nMeđutim u praksi je bilo toliko problema sa F-35, da ih je teško čak i pobrojati. Onesvešćivanja pilota usled manjka kiseonika u kabini, pucanje konstrukcije aviona prilikom korišćenja integrisanog topa, prerani kvarovi na delovima, katastrofe u razvoju softvera i još mnogo toga, što se sve godinama pojavljuje u raznim dokumentima. Vazduhoplovstvo je već krenulo u kupovinu modernizovanih starijih dokazanih modela aviona F-15EX. Više država saveznica Amerike koje su svojevremeno obećale kupovinu F-35 prebacile su porudžbine na druge avione.\nAmeričke vazdušne snage i dalje insistiraju da će kupiti 1.763 aviona, ali šanse daće to učini sve su manje. Npr sat naleta starijih i dokazanih modela F-16 i F-15 košta od 15.000 do 25.000 dok sat leta F-35 košta 44.000 dolara. Piloti koji lete na F-35 u nedavnim procenama performansi i mogućnosti letelice nisu dali dobre ocene ovog aviona.2\nLavrov poziva na jačanje nezavisnosti i prekid plaćanja u dolarima\nVašington preti sankcijama za kompanije koje učestvuju u izgradnji Severnog toka 2\nBajden zapretio Putinu da će “platiti cenu” za mešanje u izbore


Trećina specijalista traži smenu direktora Opšte bolnice u Novom Pazaru Mahmutovića - Izazov\nNovi magazin 14. avgusta 2020. 10:15\nKako je tom radiju kazao jedan od 37 lekara, „najodgovorniji za loše opšte stanje u Bolnici i lošu organizaciju rada službi tokom epidemije Kovid-19 u zemlji su celokupno rukovodstvo Opšte bolnice, na čelu sa direktorom Mehom Mahmutovićem, zbog čega tražimo njihovu hitnu smenu“.\n„Iako je nedeljama pre nego što se Ministarstvo zdravlja uključilo u rešavanje problema bio upozoravan od strane kolega da je broj ljudi sa ozbiljnim kliničkim slikama u stalnom porastu, direktor Mahmutović je odbijao da preduzme konkretne korake po tom pitanju“, navodi se u pismu u koje je Sto plus imao uvid.\n„Iako je veliki broj ljudi sa ozbiljnim kliničkim slikama vraćan da se leči u kućnim uslovima, što je dodatno doprinelo širenju infekcije i velikoj smrtnosti. Bez imalo osećaja za odgovornost, kolegijalnost i bez želje da ispravi učinjene greške, Meho Mahmutović nastavlja da svojim daljim postupcima dokazuje da ćemo i dublje srljati u probleme i ispaštati zbog njegovog autokratskog rukovođenja“, naveli su lekari.\nPotpisnici pisma i peticije su naglasili i da „bez ličnog animoziteta, stavljaju po strani sve međusobne razlike, političke stavove i kao lekari koji ne mogu da zaborave Hipokratovu zakletvu od nadležnih traže da za novog direktora imenuju osobu koja će pošteno i profesionalno, predano i odgovorno, rukovoditi Opštom bolnicom Novi Pazar“.\n„Nećemo dozvoliti političke igre, kojima se u začaranom krugu rukovođenja devastiranom bolnicom jedni te isti ljudi smenjuju na rukovodećim mestima“, rekao je on.


FoNet portal :: Pretraga / tagId=93803\nTag: PRIGOVORI, Pogodaka: 17\nNa sednici Opštinske izborne komisije u Bujanovcu danas će biti usvojen zbirni izveštaj o rezultatima izbora za narodne poslanike, pošto na izborni proces od 30. juna na biračkom mestu u Velikom Trnovcu, u opštini Bujanovac, nije bilo prigovora, preneo je portal Bujanovačke.\nOdbijeno šest prigovora\nGradska izborna komisija (GIK) saopštila je danas da je na današnjoj 35. sednici odbila još šest prigovora koje je podnela Koalicija Ujedinjeni za pobedu Beograda.\nUsvojeni prigovori Mihailovića\nRepublička izborna komisija (RIK) je na današnjoj sednici usvojila dva prigovora koje je Bogosav Mihailović, ovlašćeni predstavnik odborničke izborne liste "Ujedinjeni za Sevojno – Bogosav Mihailović", podneo na rešenja Gradske izborne komisije (GIK) Užica i odlučila da se ti predmeti vrate GIK na ponovni postupak.\nOdbijena tri prigovora\nRepublička izborna komisija (RIK) odbila je na današnjoj sednici prigovor kandidata za poslanika izborne liste "Moramo" Željka Rajčevića protiv rešenja Opštinske izborne komisije (OIK) Apatin, kao neosnovan.\nOdbijeno 214 prigovora\nGradska izborna komisija (GIK) saopštila je danas da je odbila 214 prigovora koje je podnela koalicija Ujedinjeni za pobedu Beograda.\nRepublička izborna komisija (RIK) odbila je večeras prigovore koji su podneti protiv odluka opštinskih izbornih komisija Zemuna, Loznice, Kruševca, Kraljeva i Bele Palanke.\nPrivatan susret Đilasa i Vučića\nNarodna stranka ne može da nađe razumevanje za jednostranu odluku predsednika Stranke slobode i pravde (SSP) Dragana Đilasa da u javnom nastupu ponudi sastanak predsedniku Srpske napredne (SNS) stranke Aleksandru Vučiću, izjavio je danas predsednik Narodne stranke Vuk Jeremić, koji je za taj sastanak rekao da "pretpostavlja da je privatan".\nGIK zasut prigovorima\nGradska izborna komisija (GIK) poništila je glasanje na još dva biračka mesta u Beogradu i konačni rezultati trebalo bi da budu poznati kada se ponovi glasanje i postupi po svim prigovorima i žalbama, potvrdio je za RTS predsednik izborne komisije Beograda Zoran Lukić.


Beograd je postao bogatiji za kultni francuski brend odeće za mališane – LaVie.rs\nU nedelju je u Knez Mihailovoj ulici na broju 47 otvorena prodavnica čuvenog francuskog brenda “Petit Bateau”. Tako su mališani u našoj zemlji dobili priliku da nose moderne i kvalitetne komade koje nose deca širom sveta.\n“Petit Bateau” osnovan je 1920. godine a poreklo brenda datira još od davne 1893. Nazvan je “Mali brod”, inspirisan čuvenom francuskom uspavankom za bebe, a ista uspavanka bila je inspiracija sinu osnivača brenda da 1918. godine odseče nogavice na donjem vešu koji se nosio u to vreme i tako je nastao veš kakav koristimo i danas.\nKompanija za mališane trenutno kreira ponudu vedrih boja koja asocira na razigran i radostan svemir. Brend je prepoznatljiv po kvalitetanom donjem vešu, majicama i prefinjenom stilu za bebe i decu. Karakterišu ga i besprekorno krojeni odevni predmeti od izuzetno mekanih tkanina.\nU beogradskoj prodavnici u prodaji se nalazi kolekcija za jesen/zimu 2020. godine u kojoj možete pronaći sve što je potrebno mališanima za uživanje u hladnim mesecima pred nama.


55. sednica Odbora za administrativno-budžetska i mandatno–imunitetska pitanja\nNa sednci Odbora za administrativno-budžetska i mandatno–imunitetska pitanja, održanoj 12. oktobra, razmotrena je i konstatovana ostavka koju je na funkciju narodnog poslanika podnela Snežana Malović.\nČlanovi Odbora razmotrili su zahtev Komisije za zaštitu konkurencije za davanje saglasnosti za zasnivanje radnog odnosa sa novim licima. Zahtev je obrazložio predsednik Komisije za zaštitu konkurencije Miloje Obradović. On je rekao da se saglasnost traži za dva lica koja će biti angažovana na mestima koja su upražnjena zbog odlaska zaposlenih u starosnu penziju. Članovi Odbora jednoglasno su prihvatili zahtev i dali saglasnost Komisiji za zaštitu konkurencije za zasnivanje radnog odnosa sa novim licima.\nU nastavku rada razmotreno je obaveštenje generalnog sekretara o izricanju mere održavanja reda na Prvoj sednici Drugog redovnog zasedanja u 2015. godini i doneta odluka o novčanoj kazni za narodnog poslanika Ivana Karića, u iznosu od 6829,78 dinara.\nNa sednici Odbora jednoglasno je data saglasnost narodnom poslaniku Darku Laketiću za obavljanje drugog posla.\nSednici je predsedavao Zoran Babić, predsednik Odbora.\nPonedeljak, 12. oktobar 2015. | 55. sednica Odbora za administrativno-budžetska i mandatno-imunitetska pitanja 12.10.2015.\nSaziv 55. sednice Odbora za administrativno-budžetska i mandatno-imunitetska pitanja 12.10.2015.\nZapisnik 55. sednice Odbora za administrativno-budžetska i mandatno-imunitetska pitanja 12.10.2015.


PREZENTACIJA REZULTATA PROJEKTA "EDU NET" - OPENS\n07 Apr/2022 Objavio JelenaObjavljeno u Vesti\nU Poljoprivrednoj školi sa domom učenika OPENS je održao prezentaciju rezultata projekta „EDU NET“ koji je realizovao uz podršku Fondacije „Novi Sad – Evropska prestonica kulture“ u okviru programskog luka „BUDUĆNOST EVROPE“, Grada Novog Sada i kompanije Fiskal Solušns.\nProjekt „EDU NET“ dao je alternativu i predloge kako uključiti mlade u različite društvene procese u lokalnoj zajednici kroz koje mogu da ravnopravno učestvuju i budu aktivni članovi zajednice u kojoj žive. Motiv za rad na ovom projektu leži u činjenici da se kroz njegove aktivnosti uči o učešću, demokratskim principima, odgovornosti i gradi zajednica koja kreira i neguje ove vrednosti.\n„Saradnja OPENS-a i Evropske prestonice kulture traje već preko pet godina kada samo zajedno pokrenuli Novosadski volonterski servis, čije su aktivnosti bile i deo „EDU NET“ projekta. Pored toga pokrenuli smo i program „Uključi se, pronađi rešenje-participativno budžetiranje za srednjoškolce“ i Skul eskejp. Spojili smo smo nekoliko partnera u jednom projektu da pokažemo kako je važno kada različiti partneri sarađuju, kada pružamo podršku mladima za njihove ideje, a mi smo samo podrška i na tom putu ih vodimo.“ istakao je Vukašin Grozdanović, izvršni direktor OPENS-a.\n„EDU NET“ je projekat je dokazao da je udruživanje recept za uspeh, a posebno kada se priključi i korporativni sektor. „EDU NET“ je prvi projekat OPENS-a koji je podržan od strane korporativnog donatora i čijoj se realizaciji pridružila kompanija Fiskal Solušuns.\n„Za našu kompaniju je bilo bitno da kao neko ko radi u Novom Sadu preko 20 godina uradimo dobru stvar za našu zajednicu i da podstknemo mlade ljude da i oni učestvuju.“ kaže Milica Kujundžić iz kompanije Fiskal Solušns.\nVažnost ovakvih projekata istakla je i Milica Rašković, koordinatorka sektora za razvoj programa Fondacije „Novi Sad – Evropska prestonica kulture“ koja kaže „Važno je da ne zaboravimo značaj igre, ne samo za decu, nego za sve nas. Kroz igre se zabavljamo, ali i učimo, a škole treba da budu mesto u kom želimo da budemo, a ne da iz nje bežimo. Zato je ovaj Skup eskejp (eng. School Escape – bekstvo iz škole), ova učenička kompanija značajna jer nam dokazuje da u školi može da bude zabavno. Važno je razmišljamo o reformi obrazovnog sistema i tome da mladima damo priliku da učestvuju, osmišljvaju i da im pomognemo da budu spremni za rad nakon školovanja.“\nPrezentacija projekta „EDU NET“ je obuhvatala razgovor o elementima projekta, o avanturama koje su učesnici imali kroz njegovu realizaciju, o tome šta su mladi naučili i koliko im je značio projekat.\nProjekat „EDU NET“ se bavio participacijom mladih kroz tri projekte celine:\n● “Uključi se, pronađi rešenje” – Participativno budžetiranje za srednjoškolce. Ova programska celina omogućila je upoznavanje mladih i aktivno uključivanje u participativni budžet kao mehanizam participativne demokratije koji omogućava građanima, u ovom slučaju – srednjoškolcima, da direktno utiču na donošenje odluke o korišćenju (javnih) budžetskih sredstava. Ciklus je podrazumevao proces kroz koji su svi učesnici naučili da prepoznaju potrebe svoje okoline, probude u sebi aktivistički duh i predlože rešenje, a kroz proces vodili su ih obučeni facilitatori OPENS-a. Na ovaj način u 6 srednjh škola u Novom Sadu (Poljoprivredna, Saobraćajna škola “Pinki”, ŠOSO „Milan Petrović“, Tehnička Škola „Mihajlo Pupin“, Gimnazija „Laza Kostić“ i Mašinska škola) odabrano je 6 pobedničkih ideja koje su predložili učenici, a odluku o pobedniku doneli su takođe učenici kroz proces glasanja. U procesu je učestvovalo 11 učeničkih timova, 58 učenika i učenica, a aktivnu ulogu u donošenju odluke putem glasanja uzelo je 1437 njihovih vršnjaka. Ovaj program uključuje mlade u političke procese i motiviše ih da nauče da budu odgovorni građani.\n„Mi mladi želimo da se naš glas čuje i da imamo priliku da pravimo nešto što će nama značiti. Naučili smo da treba da sarađujemo, da budemo odgovorniji i da zajedno dolazimo do rešenja za probleme na koje nailazimo.“ rekao je Radovan Prodanović učenik Saobraćajne škole „Pinki“.\n● Novosadski volonterski servis – Osnovna ideja pokretanja servisa je bila da se pruži volonterska podrška obema prestonicama, ali isto tako da se servis okrene prema lokalnoj zajednici u 5 sektora – kultura, mladi, ekologija, zdravlje, sport i vanredne situacije. Do danas NVS je podržao ili samostalno organizovano preko 270 volonterskih aktivnosti, baza volontera i volonterki broji blizu 2000 volontera i volonterki i preko 20000 volonterskih sati. Tokom projekta “EDU NET”, podržane su 54 aktivnosti, ostvareno 2500 volonterskih sati, organizovane 2 obuke za volontere i volonterke i 2 obuke za organizatore volonterskih aktivnosti. Na međunardnom nivou, NVS je učestvovao u radu mreže koordinatora volonterskih aktivnosti pri Evropskim prestonicama kulture i bio domaćin regionalnoj razmeni volontera preko programa Rut Vestern Balkan 6. Kroz ovaj proces nastala je i instalacija posvećena volontiranju – pčelama – izrađena od recikliranog metala. Umetnički porces je vodio Dejan Jankov, skulptor iz Novog Sada.\n„Kada si na volontiranju gledaš koliko će ono da traje jer je svaki minut stvarno uživanje. Svi ljudi koji dođu sa osmesima pokažu ti da ni jedan problem nije nerešiv jer je nas toliko mnogo koji smo spremni da pomognemo“, rekao je Marko Mitošević, volonter NVS-a.\n● Skul eskejp je inovativan koncept kroz koji se srednjoškolcima daje prilika da svojom kreativnošću kreiraju održivu, uzbudljivu i relevantnu učeničku kompaniju pod nazivom Skul eskejp. Ceo koncept i temu igre finalno je osmislio i realizovao učenički tim koji čini učeničku kompaniju osnovanu za potrebe ovog projekta, uz podršku mentora i stručnjaka iz oblasti: kreativne industrije, industrije igre i omladinskog preduzetništva. Tema Skul eskejp-a koji je smešten u prostorijama Poljoprivredne škole sa domom učenika u Futogu je preduzetništvo o kom će učesnici igre imati priliku da uče kroz inovativnu praksu.\n„Kroz ovaj projekat stekli smo znanja o tome da moramo da radimo u timu u suprotnom naša ideja neće uspeti, naučili smo koliko zapravo nije lako da napravimo biznis plan i da svaki korak moramo da prođemo zajedno. Kroz projekat smo upoznali jedni druge i to nas je motivisalo da možda jednog dana pokrenemo svoje biznise, ali samo ako budemo radili u timu.„ istakla je učenica Poljoprivredne škole Jovana Petrović Radić.\nPredstavnik Dostignuća mladih, Darko Radičanin istakao je da mu je veoma drago što je u imao priliku da bude u društvu ljudi koji su „Novi Sad ozbiljno postavili na pijadestal Evrope. Kao organiazcija daćemo sve od sebe da doprinesemo tome da Novi Sad bude što prepoznatljiviji u državi, ali i ćemo nastaviti i da preduzetničke kabinete održavamo u čitavoj Srbiji jer verujemo da svaka škola mora da ima prostor gde će mladi voleti da dođu, da rade onako kako misle da treba, po njihovim standardima, a mi smo tu da te standarde pružimo.“\nPrezentaciji rezultata projekta „EDU NET“ prisustvovalo je oko 60 osoba, predstavnika učenika, škola i projektnih partnera, a svi učesnici su imali priliku da posete mini sajam proizvoda učenika Poljoprivredne škole, da posete OPENS info zonu i isprobaju eskejp rum.


Bolje ikad, nego nikad | Politika | DW | 29.12.2011\nNevladine organizacije pozdravljaju dogovor o Vijeću ministara BiH, uz primjedbu da je do toga trebalo doći još 2010. Opozicija ne vjeruje da će propušteno biti i nadoknađeno, a EU i OHR ohrabruju na nastavak reformi.\nNakon niza pregovora\nAko se dogovor političkih lidera o Vijeću ministara i evropskim zakonima provede u nadležnim institucijama, za BiH bi to bio veliki korak u procesu evropskih integracija, ocijenio je analitičar Centra civilnih inicijativa (CCI) Ivica Ćavar. „Vjerujem da će, nakon konstituiranja, Vijeće ministara moći podnijeti aplikaciju za kandidatski status za članstvo BiH u Evropskoj uniji“, rekao je Ćavar.\nBožo Ljubić je stavio uvjetni potpis\n„Važno je što je postinuta saglasnost i o Zakonu o popisu stanovništva, u kojem je bio sporan Član 48, kao i dogovor o sistemu državne pomoći“, kaže Ćavar. Lideri su se dogovorili da se Član 48, kojim je predviđeno da se rezultati popisa iz 1991. godine primjenjuju pri formiranju vlasti do potpunog provođenja Aneksa sedam Daytonskog sporazuma, briše iz teksta zakona.\nĆavar ističe da su građani BiH „skupo platili“ četrnaestomjesečni zastoj u reformskim procesima. „U 2011. godini Parlament BiH usvojio je samo dvanaest, a odbio šesnaest zakona, dok je Vijeće ministara u tzv. tehničkom mandatu u istom periodu utvrdilo svega dvadeset i tri zakona“, kaže Ćavar, podsjećajući da su političari u BiH „odlično plaćeni za nerad“.\nPozitivne ocjene iz Delegacije EU i OHR-a\nReakcije međunarodnih organizacija koje djeluju u BiH su pozitivne. „Veoma je važno što su domaći politički lideri pronašli rješenje u vezi sa zakonima o državnoj pomoći i popisu stanovništva, koji su dio evropskog seta zakona i od izuzetne su važnosti za BiH u procesu evropskih integracija, saopćeno je iz Delegacije Evropske unije (EU) u BiH.\nEU i OHR su pozdravili dogovor bh. lidera\nDelegacija EU u BiH i OHR ohrabruju vlasti da nastave rješavati probleme državnog budžeta za 2012. godinu kako bi se osiguralo funkcioniranje državnih institucija i ispunjavanje međunarodnih obaveza BiH. Lideri su postigli dogovor o budžetu za 2011. godinu, kako bi se omogućilo privremeno finansiranje u prva tri mjeseca naredne godine.\nLideri vladajuće „šestorke“ zadovoljni su što je preovladala „atmosfera kompromisa“ i njihove se reakcije uglavnom podudaraju sa ocjenama predsjednika Saveza nezavisnih socijaldemokrata Milorada Dodika. „Nismo dobili sve što smo tražili, ali nije niko“, rekao je Dodik, navodeći da su u zamjenu za četvrto ministarsko mjesto stranke iz Republike Srpske dobile vodeće pozicije u SIPA-i i RAK-u.\nIzuzetak je predsjednik HDZ-a 1990 Božo Ljubić koji je na sporazum stavio „uslovni potpis“ zbog navodnih nesuglasica sa HDZ-om BiH oko raspodjele pojedinih ministarskih pozicija. „Potpis možemo povući ukoliko narednih dana ne dođe do bilateralnih dogovora“, kazao je Ljubić, svjestan da povlačenje njegove stranke iz vladajuće „šestorke“ ipak ne bi ugrozilo dogovor o Vijeću ministara.\nPostignut dogovor o finansiranju državnih institucija u prva tri mjeseca naredne godine\nOno što bi, prema ocjeni analitičara, moglo biti sporno je pozicija budućeg direktora Uprave za indirektno oporezivanje (UIO). Prema dogovoru lidera, direktorska pozicija u UIO trebalo bi da pripadne osobi hrvatske nacionalnosti, s tim što bi se oko kandidata trebale usaglasiti dvije stranke među kojima do sada, barem na federalnom nivou, nije bilo naročitog razumijevanja, HDZ BiH i SDP BiH.\nOpozicija osuđuje vladajuću „šestorku“ što dogovor nije postigla još 2010. U Savezu za bolju budućnost (SBB) BiH zamjeraju bošnjačkim liderima „što se, za dobrobit svih građana, nisu izborili za ministarstva koja pokrivaju ekonomiju i finansije“. Muhidin Alić iz Stranke za BiH je kazao da su od oktobra 2010. napravljeni veliki gubici i da se građani mogu samo nadati da će novo Vijeće ministara barem pokušati da ih nadoknadi.\nOdgoovorna urednica: Zorica Ilić\nPostignut dogovor o Vijeću ministara\nPolitički lideri BiH su dogovorili sastav novog Vijeća ministara, te dogovor o popisu stanovništva i sistemu državne pomoći. O imenima budućih ministara se, za sada, ništa ne zna. Poznata je jedino njihova nacionalnost. (28.12.2011)\n2011. godina u BiH će se pamtiti po ekonomskoj krizi, neradu političara, pogoršanju međunacionalnih odnosa, hapšenju Ratka Mladića i terorističkom napadu na Američku ambasadu u Sarajevu. (26.12.2011)\nEU traži hitno formiranje Vijeća ministara BiH\nVijeće ministara EU pozvalo je političke lidere u BiH da hitno formiraju državnu vladu i da se posvete neophodnim reformama na putu u EU. Od bh. lidera je zatražena odgovornost i razvoj zajedničke vizije budućnosti BiH. (06.12.2011)\nTagovi BiH, šestorka, bh. lideri\nPresuda „Prliću i drugima“ - šansa za pomirenje ili tužbu BiH protiv Hrvatske? 30.11.2017\nPresuda bh. šestorci mogla bi pokrenuti pozitivne procese u BiH i regiji, iako kvalifikacije „udruženi zločinački poduhvat“ i „međunarodni sukob“ otvaraju i druge mogućnosti.\nŽrtve mrtvog generala 20.12.2017\n„I nakon zatvaranja Tribunala za ratne zločine u Hagu rat u BiH nije završen. Već pri šetnji Mostarom postaje jasno: Rane se tako ne mogu zaliječiti“, piše Die Zeit.


Folksvagen pregrmeo „dizelgejt“ › Made-in-Germany.rs\nNemački automobilski gigant „Volkswagen“ ostvario je u ovoj godini odlične poslovne rezultate, izjavio je direktor VW grupe Matijas Muler.\nKompanija će u martu sledeće godine saopštiti finansijske rezultate za 2017, za koje se očekuje da će nadmašiti one iz 2016. godine, zahvaljujući rekordnoj proizvodnji vozila i smanjenju troškova. Miler je još prošlog meseca izjavio da će VW u poslovnoj 2017. godini nadmašiti rekord od 10,3 miliona prodatih automobila iz prethodne godine, prenosi „B92“.\nPo svemu sudeći, proizvođaču iz Volfsburga nije uspela da nanese veću štetu „Dizelgejt“ afera koja je u septembru 2015. uzdrmala ne samo njega, već i gotovo celu autoindustriju, a tiče se lažiranja podataka o emisiji štetnih gasova iz vozila. Kroz ovaj turbulentni period poslovanja VW je prošao sa oko 30 milijardi eura gubitaka, što zbog povlačenja vozila iz prodaje, što zbog sudskih kazni u SAD.\nSmanjenje troškova tokom 2017. u glavnoj klasi putničkih automobila omogućilo je VW-u rast profita, međutim, Miler tvrdi da će predviđeni plan Evropske komisije (EK) za dodatno smanjenje dozvoljene emisije čestica karbon-dioksida (CO2) u periodu od 2025. do 2030, naneti velike gubitke kompaniji.\nOn je uputio kritike i na račun nemačke političke scene zbog kašnjenja u formiranju nove vlade, dok kancelarka Angela Merkel tri meseca posle saveznih izbora i dalje pregovara sa koalicionim partnerima.


Ђоковић слетео у Мелбурн – држава Викторија не жели да му изда визу јер није вакцинисан!\nHomeVestiĐoković sleteo u Melburn – država Viktorija ne želi da mu izda vizu jer nije vakcinisan!\nĐoković sleteo u Melburn – država Viktorija ne želi da mu izda vizu jer nije vakcinisan!\nNajbolji teniser sveta Novak Đoković sleteo je u Melburn, ali je njegov ulazak u Australiju trenutno onemogućen zbog problema sa vizom, javlja RTS.\nPrema pisanju portala „Ejdž“, vlasti države Viktorija ne žele da mu izdaju vizu jer nije vakcinisan i nije podneo „odgovarajući zahtev“.\nIzvor: EPA-EFE/MORGAN SETTE\nČelnici Viktorije ne žele da mu odobre vizu, iako federalne vlasti traže da se poštuje odluka o medicinskom izuzeću i dozvoli mu se da učestvuje na Australijan openu.\nGranična policija Australije obavestila je lokalne vlasti da postoji problem sa aplikacijom za vizu koju je podneo Đokovićev tim. Osvajač 20 grend slem titula, od kojih devet u Melburnu, navodno pokušava da uđe u zemlju sa vizom koja ne dozvoljava medicinska izuzeća što se tiče vakcinacije, preneo je lokalni portal Ejdž.\nKao rezultat toga, granične snage kontaktirale su državnu vladu da tip vize koja je tražena nije ispravan i zatražile podršku kako bi mu olakšale ulazak u zemlju.\nPotom je Federalna agencija zatražila od Viktorije i premijera Danijela Endruza podršku u ovom slučaju, jer Viktorija sarađuje sa Tenis Australijom u organizaciji događaja zbog kojeg je srpski teniser aplicirao za vizu.\nPremijer Australije: Đoković da dokaže odgovarajuće medicinsko izuzeće ili se vraća kući\nNovak Đoković treba da dokaže da ima odgovarajuće medicinsko izuzeće od vakcinacije protiv kovida-19 kada sleti u Australiju ili će se u suprotnom naći „u sledećem avionu za povratak kući“, izjavio je danas australijski premijer Skot Morison.\nIzvor: EPA-EFE (Lukas Coch)\nMinistarka Endruz: Konačnu odluku o Đokoviću donosi vlada\nMinistarka unutrašnjih poslova Australije Karen Endruz izjavila je da će konačnu odluku o ulasku u zemlju najboljeg tenisera sveta doneti vlada te zemlje.\nĐoković je juče saopštio da će igrati na Australijan openu i da je na putu ka Melburnu, jer je dobio medicinsko izuzeće od dve nezavisne komisije uprkos strogim pravilima o vakcinaciji protiv koronavirusa.\nVršilac dužnosti premijera države Viktorija Džakinta Alan izjavila je da je ta država omogućila Đokoviću da ulazaku, a Endruz ističe da konačnu odluku donosi vlada Komonvelta.\n„Vlada Viktorije i Tenis Australija mogu dozvoliti nevakcinisanom igraču da se takmiči na Australijan openu, ali vlada Komonvelta je ta koja će sprovoditi naše zahteve na granici sa Australijom. Od 15. decembra 2021. potpuno vakcinisani nosioci viza koji ispunjavaju uslove mogu da putuju u Australiju bez potrebe da se prijave za izuzeće od putovanja i da uđu u odgovarajuće države i teritorije bez karantina. Ako osoba koja stiže nije vakcinisana, mora da pruži prihvatljiv dokaz da se ne može vakcinisati iz medicinskih razloga da bi mogla da ima pristup istom putnom aranžmanu kao i potpuno vakcinisani putnici. Nijedan pojedinac koji se takmiči na Australijan openu neće imati poseban tretman“, rekla je Endruz, prenosi 7news.com.\nMediji na nemačkom o Novaku: Bogati i moćni mogu sve\nMediji na nemačkom jeziku oštro kritikuju to što je Đoković dobio medicinsko izuzeće za nastup na Australijan openu u Melburnu, prenosi Dojče vele na srpskom.\n„U utorak je završeno natezanje o učešću Novaka Đokovića na Australijan openu. Srbin pakuje kofere i od 17. januara na Melburn parku brani titulu“, piše bečki list Standard pod naslovom „Vanredna dozvola za izvanrednog sportistu“, a prenosi Dojče vele na srpskom.\nIzvor: EPA-EFE (Lynn Bo Bo)\n„Đokoviću koji svoj vakcinalni status zadržava za sebe neophodna je ta vanredna dozvola jer je izvesno i dalje nevakcinisan. O medicinskom objašnjenju koje je neophodno za dozvolu se ćuti, ali navodno nije bilo popusta jer je Đoković veliko ime“, dodaje list.\nList podseća i na izjavu zvaničnika australijske države Viktorije koji je rekao da vanredne dozvole „nisu rupa za privilegovane tenisere“.\n„Sportski gledano, turnir će učešćem 34-godišnjaka bez sumnje dobiti na vrednosti. Australijan open bi bio mlak bez svog devetostrukog pobednika. Uz to, sa 21. gren slem titulom bi Đoković postao samostalni rekorder“, zaključuje Standard.\nZidojče cajtung na svom portalu podseća da je od oko 3.000 ljudi koji spadaju u karavan Australijan opena svega njih 26 dobilo posebno odobrenje, među njima i Đoković.\nŠpigel na svom portalu ocenjuje da je to što Đoković očito nevakcinisan ide u Australiju „nova epizoda u seriji eskapada teniske zvezde kada se radi o zdravstvenim pitanjima“.\nList Rajniše post posvetio je komentar ovoj temi, pišući o jadnom utisku koji su ovom prilikom ostavili Đoković, organizatori turnira i posebno australijska država.\n„Devetnaest meseci je Australija držala granice zatvorenim, ni mnogi državljani nisu mogli da dođu, porodice su bile razdvojene. A sada je data posebna dozvola za Đokovićev dolazak. Dakle, baš za igrača koji se od svih tenisera najneodgovornije odnosio prema pandemiji, koji je 2020. organizovao Adrija tur sa ludim žurkama i tako doprineo širenju virusa. I to sve samo da bi najveća teniska zvezda smela da igra u Melburnu. Time se šalje poruka da bogati i moćni mogu sve“, zaključuje list.\nU sličnom tonu piše švajcarski portal Votson koji da kaže da se razume da Novak Đoković ima slobodu da odluči o vakcinaciji protiv korone.\n„Takođe, i slobodu da o tome javno govori ili ne. (…) Ali sada je Novak Đoković obelodanio svoj vakcinalni status tako što je saopštio da je za dobio specijalnu dozvolu za ulazak u Australiju, zahvaljujući kojoj može da brani titulu u Melburnu. A mogao je da igra bez otkrivanja statusa.“\n„To je vrhunac glumatanja i pokazuje oportunizam koji odlikuje ovog Srbina. Stalno je govorio da se njegova medicinska pitanja ne tiču drugih. On, koji je od netolerancije na gluten napravio biznis-model. Đoković je o tome pisao knjige, i ima više veganskih restorana u Srbiji i Monte Karlu“, piše portal.\nDodaje se da je šamar za građane Australije to što „privilegovani i zdravi teniser sme da doputuje na osnovu specijalne dozvole. Bez obzira na to da li Novak Đoković ima pravo na specijalnu dozvolu iz medicinskih razloga ili nema. Sport važi za najlepšu sporednu stvar sveta. Ali on je baš to: sporedna stvar“.


Godišnja konferencija EPALE zajednice 2021 ”Transitions: The role of adult learning in ensuring inclusive and sustainable change” – Erasmus+ Srbija\nGodišnja konferencija EPALE zajednice 2021 ”Transitions: The role of adult learning in ensuring inclusive and sustainable change”\nCentralni tim za podršku EPALE organizuje godišnju evropsku konferenciju EPALE zajednice koja će se održati putem interneta u periodu od 12 do 19. oktobra 2021. godine. Učesnici će imati prilike da diskutuju o tome kako obrazovanje odraslih može da pomogne u promovisanju inkluzivnih i održivih promena u društvu.\nPlenarni deo konferencije biće održan 12. i 13. oktobra na EPALE platformi i biće dostupan svima putem linkova koje možete pronaći ovde.\nNastavak konferencije očekuje nas 18. i 19. oktobra, kada će biti održane četiri interaktivne radionice, dok će u okviru konferencije takođe, biti održano 8 nacionalnih panela, gde će učesnici imati prilike da prodube diskusiju u okviru nacionalnog konteksta.\nPlenarne sesije koje se održavaju 12. i 13. oktobra biće dostupne na EPALE platformi svim zainteresovanim učesnicima putem otvorenog linka.\nRadionice i nacionalni paneli će biti dostupni samo učesnicima koji su registrovani na EPALE platformi. Za učešće na radionicama i nacionalnim panelima potrebno je da učesnici budu prijavljeni na platformi i da popune registracioni formular. Više informacija o radionicama i načinu prijave pronađite ovde.\nUkoliko još uvek nemate registrovan profil na EPALE platformi, registrujte se ovde.\nZa sve dodatne informacije u vezi sa konferencijom, kao i tehničkom podrškom prilikom registracije možete nam se obratiti slanjem upita na i-mejl adresu: adult-education@tempus.ac.rs ili pozivom na broj telefona: 011 33 42 430, opcija 3.


Razočaravajući rezultati programa za zapošljavanje mladih - Dijalog.net\nNaslovna Politika Evropska unija Razočaravajući rezultati programa za zapošljavanje mladih\nRazočaravajući rezultati programa za zapošljavanje mladih\nBrisel, 05. april 2017. – Program EU koji je trebalo da smanji nezaposlenost mladih nije ispunio očekivanja jer nije uspeo da pomogne da više mladih dobije posao ili krene na obuke.\nNovi izveštaj Evropskog revizorskog suda (ECA) potvdio je da je stopa nezaposlenosti u starosnoj grupi do 25 godina i dalje visoka, uprkos tome što se tzv. program garancija za mlade sprovodi već četiri godine, preneo je Euractiv.\nStopa nezaposlenosti mladih Evropljana bila je u junu 2016. godine 18,8%, desetak procentnih poena veća nego u grupi starih 25 i više godina. Najvišu stopu nezaposlenosti mladih u EU imala je Grčka, oko 48%, a najnižu Nemačka, od 6%.\nKada je reč o Srbiji, prema Anekti o radnoj snazi za četvrti kvartal 2016, udeo mladih koji niti rade niti su u sistemu obrazovanja u ukupnoj populaciji starosti između 15 i 24 godine (tzv. NEET stopa) smanjen je u tom tromesečju u odnosu na isto 2015. na 16,5%.\nKod populacije od 15 do 29 godina starosti taj udeo je 21,4%, što znači da, kako se navodi, više od petine mladih tog uzrasta predstavlja neiskorišćeni resurs, i sa aspekta rada i sa aspekta obrazovanja.\nEvropska komisija predložila je program garancija kao način za smanjenje stope nezaposlenosti mladih, posebno u područjima koje je finansijska kriza najviše pogodila. Garancije za mlade uvedene 2013. trebalo je da obezbede da svi mlađi od 25 godina dobiju kvalitetan posao, stažiranje ili obrazovanje u roku od četiri meseca od kako postanu nezaposleni ili završe školovanje.\nIlijana Ivanova, revizorka koja je analizirala program garancija, istakla je da kreatori politike "ne treba da podižu očekivanja koja ne mogu da budu ispunujena", preneo je EurActiv.com.\nNešto više o polovine mladih ljudi koji su se prijavili za program garancija tokom 2014. dobilo je posao ili mesto u programima obuke u sedam zemalja koje je ECA analizirala – Irskoj, Španiji, Francuskoj, Hrvatskoj, Italiji, Portugaliji i Slovačkoj. U 2015. je stopa uspešnosti programa u tim zemljama povećana za 9%.\nU programu je od 2013. učestvovalo više od deset miliona mladih ljudi, pokazuju podaci Komisije.\nIzveštaj ECA stiže u trenutku kada se vodi borba oko finansiranja programa. Evroposlanici se zalažu da se za garancije da više iz fondova EU dok su se nacionalni ministri jesenas borili da skrešu budžet programa.\nU govoru o stanju Unije 2016. godine predsednik Evropske komisije Žan-Klod Junker obećao je da će se program nastaviti rekavši da "ne može i neće da prihvati da Evropa jeste i ostane kontinent nezaposlenih mladih".\nNovi evropski komesar za budžet Ginter Etinger obećao je u januaru u govoru povodom postavljenja na tu funkciju da će uključiti program garancija za mlade u EU budžet za period posle 2020.\nMeđutim, zvaničnici Komisije napominju da su Etingeru "vezane ruke" kada je reč o politici zapošljavanja koju uglavnom uređuju nacionalna zakonodavstva.\nKomisija je nezaposlenost mladih, kao oblast u kojoj postoji "neslaganje između očekivanja i kapaciteta EU da ih ostvari", stavila u Belu knjigu opcija za evropsku budućnost koja je objavljena u martu.\nInicijativa garancija za mlade iz EU fondova ne dobija dovoljno novca da može da pomogne svim nezaposlenim mladim ljudima u EU iako je Savet 2013. isticao da će program raditi za sve koristeći samo novac iz budžeta EU, navodi se u izveštaju revizora.\nKako bi se popunio manjak sredstava, revizori su preporučili nacionalnim vladama da daju više novca za programe za pomoć mladima da nađu posao.\nDo sada nijedna od sedam zemalja koje su bile pod lupom revizije nije sračunala koliko bi koštalo da su koristile garancije za nalaženje posla ili slanje na obuke svakog nezaposlenog mladog čoveka u roku od četiri meseca od kako završi školu ili postane nezaposlen.\nOznakeEvropska komisijaEvropski revizorski sudmladi\nPrethodno Kraj uglja: U EU se od 2020. neće graditi elektrane na ugalj\nSledeće Konkurs za programe prekvalifikacije i dokvalifikacije žena u IT sektoru\nTop Tags vladavina prava evropske integracije Društvo istraživanje Civilno društvo OCD lokalna samouprava Evropska komisija konkurs Evropska unija Vlada Republike Srbije Srbija i Evropska unija mladi mediji Pravosuđe


Nacionalna konferencija „Ne ostavljajući nikoga za sobom u procesu EU integracija“ u okviru projekta Inicijativa za socijalnu dimenziju EU integracija – IDC Serbia\nHome > Aktuelno > Nacionalna konferencija „Ne ostavljajući nikoga za sobom u procesu EU integracija“ u okviru projekta Inicijativa za socijalnu dimenziju EU integracija\nU utorak, 17. septembra 2019. u Beogradu, u hotelu Zira održana je Nacionalna konferencija „Ne ostavljajući nikoga u procesu evropskih integracija“. Događaj je organizovao Arbeiter Samariter Bund SEE u saradnji sa IDC-om kao lokalnim partnerom i u partnerstvu sa Ministarstvom za rad, zapošljavanje, boračka i socijalna pitanja Republike Srbije.\nKonferencija se organizuje u okviru Inicijative za socijalnu dimenziju evropskih integracija (SDI), koja je pokrenuta 2018. godine kao zajednički poduhvat ASB-a i lokalnih organizacija civilnog društva sa Zapadnog Balkana uz podršku grupe uglednih članova Evropskog parlamenta. Cilj projekta je unapređenje dijaloga između civilnog sektora, građana i političkih predstavnika o potrebi jače socijalne dimenzije EU integracija za Zapadni Balkan.\nKonferenciji su prisustvovali predstavnici najistaknutijih aktera u ovoj oblasti u Republici Srbiji. Uvodne reči održali su Ministar za rad, zapošljavanje, boračka i socijalna pitanja Republike Srbije Zoran Đorđević, ministarka za evropske integracije, g. Jadranka Joksimović Sem Fabrizi, šef Delegacije Evropske unije u Republici Srbiji, G. Thomas Schieb, Ambasador Savezne Republike Nemačke u RS. G. Knut Fleckenstein, predsedavajući saveznog odbora ASB e.V. Deutschland je dodelio podršku ASB Deutschland za sprovođenje ovog projekta i ukazao na značaj SDI-a za proces integracije u Zapadnog Balkana u EU i uopšte, a gospodin Elmir Bojadžić, generalni direktor ASB za Jugo-istočnu Evropu, govorio je ispred ASB SEE kao koordinatora akcije.\nU okviru prvog panela naša menadžerka programa Jelena i menadžer projekata Igor predstavili su rezultate našeg rada u okviru projekta Inicijativa za socijalnu dimenziju EU integracija! Kroz mentorsku podršku zajedno sa 15 opština, koje je odabralo Ministarstvo za rad, zapošljavanje, boračka i socijalna pitanja, razvili smo 45 predloga projekata iz oblasti socijalnog razvoja i zaštite. Ovi projekti biće deo regionalnog portfolija od 200 projekata koji su razvili lokalni partneri okupljeni oko ASB SEE i opštine širom regiona. Pored projekata koje su razvile lokalne samouprave, predstavili smo i socio-ekonomsku perspektivu Srbije u kontekstu EU integracija i glavne socio-ekonomske probleme sa kojima se suočavamo na lokalnom i nacionalnom nivou.\nU okviru drugog panela govorili su predstavnici međunarodnih aktera koji ulažu u socijalnu koheziju u Srbiji u prethodnih nekoliko decenija. Predstavnici Delegacije Evropske unije u RS, UNOPS, GIZ-a i Stalne konferencije gradova i opština ukratko su predstavili svoje trenutne strateške orijentacije, kao i trenutne resurse i akcione planove.\nU okviru događaja predstavili smo i IRIS mrežu putem izlaganja promotivnih i informativnih materijala na specijalnom za to opredeljenom štandu.\nSDI, socijalna dimenzija eu integracija, wb, western balkan, zapadni balkan


LIGA NACIJA I ŠTA NAM ONA DONOSI - piše Oliver Vuković\nOd ove godine UEFA je pokrenula novo takmičenje, a sve sa ciljem da umesto nezanimljivih prijateljskih mečeva gledamo borbu kroz još jedan vid kvalifikacija za naredno takmičenje.\nNovo takmičenje pod pokroviteljstvom UEFA zvaće se Liga nacija, a igraće je 55 reprezentacija, kroz četiri odvojene lige (A, B, C, D). U Ligi A učestvuje po rangu 12 najačih reprezentacija, u Ligi B sledećih 12 po jačini, u Ligi C je ukupno 15 nacionalnih selekcija, dok Ligu D sačinjava 16 reprezentativnih timova.\nSvaka liga sadrži po četiri grupe (1, 2, 3, 4), pa će tako u Ligi A i Ligi B biti četiri grupe po tri ekipe, u Ligi C biće jedna grupa sa tri i tri grupe sa po četiri tima, dok će u Ligi D biti četiri grupe sa po četiri ekipe.\nTakmičenje kreće u septembru, a naredne utakmice se igraju u oktobru i novembru 2018.godine. Pobednici grupa u Ligi A igraće plej-of u junu 2019.godine (polufinale, borba za 3. mesto, finale) i tada će biti poznat pobednik prve Lige nacija, dok pobednici grupa u ligama B, C i D prelaze u viši rang, odnosno u jaču ligu po kvalitetu, dok će ekipe koje budu zauzele poslednja mesta u svojim grupama, ispasti u nižu ligu.\nTakodje, svi pobednici grupa 1, 2, 3, 4 u ligama A, B, C i D idu u plej-of za Evropsko prvenstvo, što znači da će se igrati četiri razigravanja sa po četiri tima, gde će najbolji imati priliku da se bore za mesto na Evropskom prvenstvu 2020.godine.\nPrema tome, treba i dodati da se standardne kvalifikacije za EURO 2020 igraju u već predvidjenim terminima, sa početkom u martu 2019.godine. Reprezentacije će biti razvrstane, kao i do sada, u 10 grupa od po pet i šest reprezentacija, a po dve prvoplasirane ekipe plasiraće se direktno na Evropsko prvenstvo (ukupno 20 reprezentacija). Preostala četiri mesta popuniće se nakon plej-ofa Lige nacija.\nMožemo se složiti da ovakav sistem takmičenja odgovara slabije rangiranim reprezentacijama, jer na taj način imaju šansu da se kvalifikuju na Evropsko prvenstvo, zato što u ligi imaju protivnike ravne sebi.\nPostoji dobra stvar u tome što će sve utakmice umesto prijateljskog imati takmičarski karakter, a učešće u jačim ligama doneće i atraktivnije protivnike.\nŽreb u Lozani odredio je sledeće sastave grupa:\nFubalska reprezentacija Srbije startovaće u Ligi nacija utakmicom protiv Litvanije u Viljnusu 7.septembra, dok će tri dana kasnije naša selekcija dočekati Rumuniju.\nNakon toga, Srbija će 11.oktobra po prvi put odmeriti snage sa reprezentacijom Crne Gore, na gostovanju u Podgorici, a zatim će se 14.oktobra sastati sa Rumunima u Bukureštu.\nU novembru, Srbija će prvo dočekati Crnu Goru, a zatim i Litvaniju.\nKompletan žreb naše reprezentacije izgleda ovako:\nPrvo kolo 7. septembar 2018.\n20:45 Rumunija – Crna Gora\nDrugo kolo, 10. septembar 2018.\n20:45 Srbija– Rumunija\n20:45 Crna Gora – Litvanija\nTreće kolo, 11. oktobar 2018.\n20:45 Litvanija – Rumunija\nČetvrto kolo, 14.oktobar 2018.\n15:00 Rumunija – Srbija\n20:45 Litvanija – Crna Gora\nPeto kolo: 17. novembar 2018.\n15:00 Srbija – Crna Gora\n20:45 Rumunija – Litvanija\nŠesto kolo, 20. novembar 2018.\n20:45 Srbija – Litvanija\n20:45 Crna Gora – Rumunija\nPo svemu vidjenom u predhodnom periodu, nema sumnje da je naša reprezentacija favorit u svojoj grupi u ovom takmičenju, ali je pitanje da li će i naša, kao i mnoge druge selekcije, tokom trajanja lige igrati u najačim sastavima.\nU svakom slučaju sa nestrpljenjem očekujemo nove utakmice naše reprezentacije.


Iako je šef poslaničke grupe „Napred Srbija” rekao da nema odnose sa zapadnim snagama, u američkoj ambasadi potvrdili da su s Nikolićem pričali o podršci evropskim integracijama\nPosle razlaza sa liderom Srpske radikalne stranke Vojislavom Šešeljem, šef poslaničke grupe „Napred Srbijo” Tomislav Nikolić imao je sastanke sa američkim i britanskim ambasadorom u Beogradu, saznaje „Politika”.\nOvu informaciju za naš list potvrdili su i u ambasadi Sjedinjenih Američkih Država. Kako kaže ataše za štampu Rajan Haris, ambasador Kameron Manter se sa Nikolićem sastao da bi razgovarao o „podršci Srpske napredne stranke evropskim integracijama”.\nAmbasador Velike Britanije Stiven Vordsvort nije želeo da komentariše informaciju da se i on sreo s Nikolićem, ali „Politika” pouzdano saznaje da je i do tog susreta došlo.\nIpak, da Nikolić više nije neprihvatljiv za Veliku Britaniju, Vordstvort je indirektno potvrdio pre desetak dana na otvaranju Međunarodne letnje škole u Beogradu. On je tada ocenio, kako je preneo Tanjug, da su pozitivni efekti integracija u Srbiji doveli do proevropske evolucije Socijalističke partije, koju je, kako je rekao, Evropa podržala.\n„Poruka Evrope bila je jasna – ako je vaša promena iskrena, mi ćemo je prihvatiti i zaista smo je prihvatili. Sada ćemo, možda, videti početak sličnog procesa čak i u Radikalnoj stranci”, rekao je Vordsvort dodajući da su se „pojedini ljudi ohrabrili” i jasno stavili do znanja da se ne slažu sa politikom svog lidera Vojislava Šešelja.\nPodsetimo, Tomislav Nikolić je ranije pominjao samo da se od raskola sa Vojislavom Šešeljem sastao sa ruskim ambasadorom Aleksandrom Konuzinom.\n„Savest mi je potpuno čista. Nemam odnose ni sa kim, posebno ne sa zapadnim snagama, silama i službama. Ako je ruska ambasada strana agentura, evo pre tri dana sam ponovo bio sa njegovom ekselencijom”, rekao je u utorak Nikolić novinarima u Skupštini Srbije, reagujući na optužbe lidera SRS-a da su ga vrbovale neke zapadne obaveštajne službe.


Izgradnja mosta između Bratunca i Ljubovije počinje u septembru – Zvornik Danas\nNaslovna/VIJESTI/Regija Birač/Izgradnja mosta između Bratunca i Ljubovije počinje u septembru\nIzgradnja mosta između Bratunca i Ljubovije počinje u septembru\nRedakcija Send an email 16. јула 2015\nNačelnik opštine Bratunac Nedeljko Mlađenović najavio je danas da bi izgradnja mosta između Bratunca i Ljubovije trebalo da počne u septembru.\nMlađenović je novinarima rekao da su za ovaj projekat, najznačajniji na području opštine u proteklih nekoliko godina, nadležne institucije Republike Srpske, BiH i Srbije donijele sve potrebne odluke i saglasnosti, potpisani su potrebni međudržavni sporazumi, te se očekuje da bi 17. avgusta mogao biti izabran izvođač radova.\n„Za dvije godine dobićemo savremeni most i granični prelaz koji će omogućiti prevoz ljudi i promet roba te stvoriti uslove za poboljšanje privredne saradnje srednjeg Podrinja, Republike Srpske i BiH sa Srbijom. Poseban značaj most će imati za firme i poljoprivrednike iz ovog kraja jer će im biti smanjeni troškovi i olakšan izoz u Srbiju“, rekao je Mlađenović.\nOn je najavio da će u bratunačkoj opštini uskoro početi realizacija još tri projekta koji će unaprijediti malinarstvo, što je prioritet u strategiji razvoja opštine.\nRiječ je o instalisanju sistema za navodnjavanje zasada maline, što će finansirati Ministarstvo poljoprivrede, šumarstva i vodoprivrede, zatim o projektu UNDP i Japanske agencije za međunarodni razvoj koji će u naredne dvije godine obezbijediti 500.000 KM za razvoj i širenje malinarstva, a sama opština još 350.000, te o izgradnji hladnjače za skladištenje voća i povrća.\nMlađenović je pojasnio da će izgradnja hladnjače doprinijeti konkurentnosti, sigurnijem plasmanu maline i kupine, boljim cijenama i uklanjanju nakupaca iz lanca otkupa, prodaje i isporuke maline na tržište.\nNačelnik opštine Bratunac očekuje da će za tri godine proizvođači jagodičastog voća u ovoj opštini dostići željeni strateški cilj i ostvariti dobit od oko dva miliona KM godišnje, što će značajno uticati na razvoj poljoprivrede i sela, zadržati ljude na imanjima i poboljšati njihov standard, ali i napuniti budžet opštine.\nRobinjo prešao u Gvanžu


Vučić bi četvrti put mogao da bude izabran za predsednika SNS - Politika - Dnevni list Danas\nPočetna » Politika » Vučić bi četvrti put mogao da bude izabran za predsednika SNS\nJoš nisu počele pripreme za izbornu skupštinu Srpske napredne stranke\nVučić bi četvrti put mogao da bude izabran za predsednika SNS\nM. R. M.11.06.2021. 09:36\nIzborna skupština Srpske napredne stranke najavljena je za kraj oktobra, ali za sada, kako navode u ovoj stranci, nema novih detalja.\nNema ni nagoveštaja ko bi mogli biti novi potpredsednici, niti da li će aktuelne zameniti neki mlađi kadrovi. Jedino što je izvesno je da bi Aleksandar Vučić, „pod pritiskom članstva“ i četvrti put mogao biti izabran za predsednika najveće stranke u zemlji.\nNaprednjaci napominju da je „prirodno da na čelu stranke bude najbolji kojeg Srbija ima“, dok politički analitičari ocenjuju da je izborna skupština SNS zapravo poslednji trenutak da predsednik Republike Srbije ispoštuje Ustav i povuče se sa mesta predsednika stranke.\nBratislav Jugović, poslanik SNS kaže za Danas da će izborna skupština stranke, koja će biti održana na jesen biti prilika da se utvrde ciljevi budućeg delovanja, od kojih je jedan od najznačajnijih da SNS i kada ode u opoziciju treba da ostane najjača stranka na političkoj sceni, zato što svoju snagu crpi iz naroda.\n„Zbog toga i postoji potreba da se pripremi nova generacija političara koja učešće u političkom životu Srbije ne doživljava kao poziciju za sticanje privilegija, već kao prepreku tajkunima i lažnoj eliti kojima je sticanje privilegija jedini smisao bavljenja politikom. SNS ne sme da se pretvori u Demokratsku stranku“, navodi Jugović i dodaje da će o predsedniku SNS odlučivati članstvo.\nNa pitanje koliko je izvesno da Vučić ponovo bude izabran za predsednika SNS, sagovornik Danasa kaže da je prirodno da na čelu stranke bude najbolji kojeg Srbija ima i da je to nesumnjivo Aleksandar Vučić.\nNaprednjaci tvrde da ne postoji ni jedan član SNS koji je za to da se Vučić , pred predsedničke izbore, povuče sa mesta predsednika stranke. Ističu i da nije tačno da Ustav onemogućava predsednika države da istovremeno bude i predsednik stranke. Njihovo mišljenje ne deli politikolog Cvjetin Milivojević, koji kaže da je izborna skupština SNS poslednji trenutak da predsednik Srbije podnese ostavku na stranačke funkcije.\n„Postoji više razloga za to, a jedan je da bi Vučić, nakon podnošenja ostavke na mesto predsednika SNS napokon mogao mirno da se kandiduje za drugi predsednički mandat . Tako bi mogao da se predstavi kao predsednik svih građana, a ne kao predstavnik paravojske od 750 000 paravojnika stranke koja se zove SNS. Treći razlog za podnošenje Vučićeve ostavke na mesto predsednika SNS je da bi opozicija izašla na izbore“, ocenjuje MIjatović i dodaje da nakon eliminisanja Nebojše Stefanovića iz gradskog odbora SNS Beograda , a potom i procesuiranje njegove desne ruke Aleksandra Jovičića na neki način je počelo to kadrovsko pročišćavanje SNS koji bi trebalo da se desi na skupštini stranke .\nMilivojević, međutim smatra da pročišćavanje nikada neće biti dovedeno do kraja, ukoliko i posle oktobra time bude komandovao predsednik Republike. On podseća da se predsednik Vučić zakleo na Ustavu, ali i da ga Zakon o predsedniku Republike i neke odredbe Krivičnog zakona o borbi protiv korupcije onemogućavaju da obavlja obe funkcije . Zato poručuje predsedniku da kao dobar pravnik, u pauzi čitanja Vebera i nekog drugog štiva prelista ponovo Ustav i zakone i priseti se nekih odredbi.\nBoban Stojanović, politički analitičar, međutim, ne očekuje da se Vučić neće kandidovati za predsednika stranke, jer jepozicija predsednika stranke izvor moći u Srbiji.\n„I njegova moć je u tome, a ne što je predsednik Republike. Posebno sada kada smo videli da SNS nije baš tako monolitan kako smo mislili. Vučić je iskoristio ostavku Nikolića i zacementirao svoj uticaj, pa je teško očekivati da će se odreći toga, bez obzira koliko god mislio da kontroliše process i ljude unutar SNS-a. Iako je to obećao milion puta, teško da će sam sebi polomiti granu moći na kojoj je“, smatra Stojanović.\nSagovornik Danasa je uveren da će skupština SNS poslužiti za konačni obračun sa ljudima Nebojše Stefanovića , ali i za kampanju pred predstojeće izbore.\n„Poput Jovičića verovatno će još neki ljudi biti sklonjeni iz stranke, sa javnih funkcija, a neki će i u zatvor. Verujem da će sledeći korak u izopštavanju Stefanovića biti pokušaj uklanjanja sa pozicije člana predsednistva i uklanjanje svih njemu bliskih ljudi. Ali ne verujem da će se ići dalje od toga. Nakon narednih izbora će tek uslediti pokušaji da se on ostavi bez državnih funkcija“, zaključuje Boban Stojanović.\nLuka Petrović zamenjuje Stefanovića?\nIako se o novim kadrovskim rešenjima do sada nije razgovaralo unutar SNS, sagovornici Danasa iz vrha ove stranke kažu da je velika verovatnoća da bi Stefanovića na mesto predsednika beogradskog odbora mogao da zameni Luka Petrović, član predsedništva SNS i koordinator za Istočnu Srbiju, koji važi za čoveka od poverenja Aleksandra Vučića i to nakon izborne skupštine. Petrović je vodio opštinski odbor naprednjaka na Starom Gradu, bio je zamenik predsednika IO SNS , kao i direktor Agencije za investicije i stanovanje pri Gradu Beogradu. Na neku novu funkciju, ističu naprednjaci, svakako bi mogao da računa i aktuleni predsednik Izvršnog odbora Darko Glišić , koji je „bio prvi u odbrani svog stranačkog vođe“, potom Vladimir Orlić, zamenik predsednika poslaničke grupe SNS, ali i poslanica Sandra Božić. Funkcioneri SNS koji su u izvršnoj vlasti, napominju naprednjaci, neće moći da računaju na stranačke funkcije.\nAleksandar VučićBoban StojanovićBratislav JugovićCvijetin MilivojevićIzborna skupštinaSNSSrpska napredna strankaBeograd\nJedno reagovanje na “Vučić bi četvrti put mogao da bude izabran za predsednika SNS”\n11. juna 2021. u 13.46\nPolitika • 20.06.2021. 23:43


Arijel Enri imenovan za novog premijera Haitija - BIGportal.ba\nVlada Haitija je zvanično imenovala Ariela Enrija za premijera, skoro dve nedelje nakon što je ubijen predsednik Žovenel Moiz u političkoj zaveri.\nAriel Henri je preuzeo ulogu vođe najsiromašnije nacije zapadne hemisfere na ceremoniji u glavnom gradu Port-O-Prensu, a svoj inauguracioni govor započeo je minutom ćutanja u čast ubijenog predsednika Žovanela Moiza.\n“Vreme je za jedinstvo i stabilnost”, poručio je Enri.\nBivši premijer Klod Džozef ocenio je da bi Enrijevo imenovanje trebalo da olakša izbore koji su poslednji put na Haitiju održani 2016. godine i upozorio je na težak zadatak koji mu predstoji.\n“Nasledili ste situaciju koju karakterišu odsustvo predsednika koji bi vam služio kao štit, politička kriza bez presedana u istoriji naše zemlje, galopirajuća nesigurnost, teška i nesigurna ekonomska situacija”, rekao je Džozef.\nEnri i Džozef su naglasili da vlada treba da uspostavi red i sigurnost, kao i da radi na jačanju ekonomije uništene kriminalom i pandemijom koronavirusa.


Palestinci spremni na direktne pregovore s Izraelom - Svet - Dnevni list Danas\nPočetna » Svet » Palestinci spremni na direktne pregovore s Izraelom\n0Piše: Beta-AFP 29. juna 2020. 22.38\nU dokumentu datom četvorki bliskoistočnih mirovnih posrednika, koju čine EU, UN, Rusija i SAD, Palestinci su najavili da su „spremni da obnove direktne bilateralne pregovore tamo gde su stali“.\n„Niko nema toliko interesa kao Palestinci za postizanje mirovnog sporazuma i niko ne može toliko da izgubi kao Palestinci u nedostatku mira“, piše u dokumentu na četiri strane.\n„Mi smo spremni da imamo našu državu sa ograničenim brojem komada oružja i snažnom policijom održava red i mir. Spremni smo da prihvatimo prisustvo treće strane na osnovu mandata (UN) da osigura ispunjenje mirovnog sporazuma o bezbednosti i granicama“, navela je Palestinska uprava aludirajući na NATO kao „vodeću međunarodnu snagu“.\nU dokumentu se takođe predlažu „male izmene na granici koji će biti zajednički dogovorene i zasnovane na granicama od 4. juna 1967“, kada je počela okupacija Zapadne obale.\nKada je objavio kontrapredlog 9. juna premijer Štajeh je naveo da će transfer teritorija biti jednak po „veličini i vrednosti“.\n„Ako Izrael proglasi aneksiju bilo kog dela palestinske teritorije to će značiti poništavanje svih potpisanih sporazuma“, zaključuje se u dokumentu.\nIzrael, Palestina, Pregovori\nVučiću Moskva balans za Vašington


Evropa prošle godine uložila 27 milijardi eura u vjetroelektrane – Fokus.ba\nEnergija vjetra zauzela je 60 posto svih novih ulaganja u kapacitete za proizvodnje električne energije u Evropi prošle godine\nEvropa je u 2018. uložila 27 milijardi eura u nove vjetroelektrane, čime će se finansirati rekordna količina novih kapaciteta za proizvodnju energije vjetra, ukazuje na to najnoviji godišnji izvještaj WindEuropea ‘Financiranje i investicijski trendovi’.\nUloženi iznos sličan je kao i u prethodnim godinama, no zahvaljujući smanjenju troškova, osobito offshore vjetroelektranama (priobalnih), finansirat će se rekordnih 16,7 gigavati (GW) novih kapaciteta. Danas, inače, jedan megavat (MW) novih kapaciteta onshore vjetroelektrana (na kopnu) zahtijeva 1,4 miliona eura kapitalnih izdataka, dok je u 2015. to bilo dva miliona eura. S druge strane, 1 MW novih offshore vjetroektrana zahtijeva 2,5 miliona eura ulaganja, u usporedbi s 4,5 miliona eura koliko je to bilo u 2015. godini, prenosi SEEbiz.\nNajveći dio budućih novih kapaciteta koji su najavljeni prošle godine odnose se na onshore vjetroelektrane: 12,5 GW (offshore elektrane 4,2 GW). Pritom se u izvještaju ističe da su sjeverna i zapadna Evropa još uvijek zaslužne za većinu novih ulaganja – Velika Britanija je bila najveći investitor, uglavnom u offshore vjetroelektrane, a odmah iza nje Švedska. Ulaganja u srednjoj i istočnoj Evropi su, iznosila tek četiri posto od ukupnog iznosa. Dodatnih 24,1 milijardi eura uloženo je u akviziciju vjetroelektrana, uključujući projekte koji su u razvoju i tvrtke uključene u industriju vjetra, što je mnogo više nego prethodnih godina.\n– Energija vjetra zauzela je 60 posto svih novih ulaganja u kapacitete za proizvodnje električne energije u Evropi prošle godine. I to je bila rekordna godina za količinu instaliranih novih kapaciteta za proizvodnju energije vjetra. Smanjenje troškova znači da investitori sada dobivaju više MW po euru koji ulažu. No Evropa mora nastaviti ulagati značajna sredstva u energiju vjetra ako želi ostvariti zadani cilj od 32 posto obnovljivih izvora energije do 2030. godine. Novac postoji, no nema dovoljno isplativih projekata – istaknuo je Giles Dickson, direktor WindEurope.\nNaglasio je da i dalje postoje problemi, a jedan od njih je nedostatak promicanja planova vlada o obnovljivim izvorima energije. Nacionalni energetski planovi, dodao je, koji svjetlo dana moraju ugledati ove godine ključni su za rješavanje tog problema. Ako su jasni i ambiciozni, poručuje Dickson, omogućit će i realizaciju projekata.\nPočela gradnja najveće vjetroelektrane na moru\nPotpisivanje ugovora o koncesiji za vjetroelektranu na Ivan-sedlu


► Junajted grupa preuzima bugarskog operatora Vivakom\nJunajted (United) grupa, vodeći telekomunikacioni i medijski operator u Jugoistočnoj Evropi, danas je saopštila da je postigla dogovor o kupovini Vivakoma (Vivacom), najvećeg operatora u Bugarskoj.\nTa akvizicija je druga po redu od marta 2019, kada je investicioni fond BC Partners, sa sedištem u Njujorku i Londonu, kupio Junajted grupu u jednoj od najvećih transakcija u regionu.\nAkvizicija će ubrzati rast Junajted grupe, proširiti njenu geografsku prisutnost i potvrditi njen položaj regionalnog lidera u ovoj industriji, navodi se u saopštenju i dodaje da će preuzumanje Vivakoma biti okončano u drugom kvartalu 2020. godine, nakon dobijanja dozvole od antimonopolske komisije.\nKupovina bugarskog operatra će biti realizovana kroz kredit i sopstvena sredstva Junajted grupe.\nJunajted grupa već posluje u šest zemalja regiona i u njenom vlasništvu su SBB, Telemah (Telemaća), N1, Nove S, a zapošljava više od 4.400 ljudi.\nVivacom ima 1,8 miliona korisnika i prva je telekomunikaciona kompanija u Bugarskoj koja pruža napredne servise kao što su optički internet, mobilna telefonija i digitalna televizija privatnim i poslovnim korisnicima.\nJunajted (United) grupa je danas saopštila da prekida pregovore s Telekomom Srbija o emitovanju njenih programa.\nPremijerka Srbije Ana Brnabić otvoreno podržava Telekom Srbije i napadom na Junajted (United) grupu potvrđe da u Srbiji zakoni nisu jednaki za sve, saopštila je danas Junajted grupa.\nPremijerka Srbije Ana Brnabić izjavila je večeras povodom spora "Junajted grupe" i "Telekoma Srbija" da je Televizija N1 postala "politička stranka" i da od svih...


Početak/Sport/Mašinac pobedom nad Slogom overio treće mesto (VIDEO)\nSport Juga25. aprila 2022.\nPoslednjom utakmicom pred svojom publikom u ovom šampionatu i minmalnom pobedom nad Slogom iz Zemuna Mašinac je obezbedio treće mesto na tabeli.\nU borbi sa direktnim konkurentom za tu treću poziciju “zelene” su bile daleko bolji rival i sasvim zasluženo su slavile pogotkom Milijane Pavlović u 52. minutu.\nIako je do kraja plej ofa ostalo još jedno kolo, i gostovanje Mašinca u Subotici, kao i Crvene zvezde u Zemunu, poredak na tabeli je već određen i pomeranja neće biti. Novi-stari šampion je ekipa Spartaka, koja je i oe sezone bila više nego ubedljiva i sezonu završava bez poraza sa samo 5 primljenih golova i 127 datih u dosadašnjih 19 utakmica. Na drugom mestu je Crvena zvezda koja je ipak bila prejaka za ekipu Mašinca, koja je morala da se zadovolji trećom pozicijom.\nČini se da je to u ovom trenutku i realan domet izabranica Tamare Jovanović. Jednostavno finansijska situacija u niškom sportu, a samim tim i u Mašincu ne dozvoljava da se razmišlja o velikim dometima, pa u datim okolnostima možemo reći da je dostignut maksimum.


Smatraju tako u Ministarstvu prosvete i kulture RS, gde pripremaju izmene pravilnika o izvođenju ekskurzija za osnovce i srednjoškolce i nameravaju da prvi put uvedu ovakvo ograničenje za cenu đačkih ekskurzija.\nMinistarka Natalija Trivić kaže da su analizirali stanje u školama i utvrdili da oko 20 odsto učenika ne ide na ekskurzije, zbog njihovih visokih cena.\n– Kako bismo omogućili svoj deci odlazak na ekskurziju, pripremamo izmene pravilnika u osnovnom i srednjem obrazovanju. Cilj je da roditelji bez velikih odricanja mogu deci da priušte ekskurziju. Osnovni paket ekskurzije, koji se odnosi na prevoz, smeštaj i troškove turističkog vodiča, mora biti usklađen sa standardom u RS, to jest s primanjima roditelja. Zato će u pravilnicima biti definisano da u osnovnoj školi ponuda cene ekskurzije po učeniku ne može biti veća od 70 odsto neto minimalne plate, a u srednjem obrazovanju 60 odsto od prosečne plate u RS – ističe ministarka Trivić.\nU pripremi su izmene Pravilnika o načinu organizovanja proširenog programa u osnovnom obrazovanju i Pravilnika o izvođenju ekskurzija i izleta u srednjem obrazovanju, a očekuje se da na snazi budu od sledeće školske godine.\nU školama pozdravljaju sve inicijative koje idu u korist učenika i roditelja, ali kako bi sve to moglo da izgleda u praksi ne mogu da predvide. Jedni veruju da će to doneti red u ovoj oblasti, dok se drugi pitaju šta se može desiti ako turističke agencije ne nađu računicu da rade ekskurzije ispod predviđene cene.\n– Direktorima je najvažnije da su deca bezjedna na tom putovanju i da dobiju uslugu koju su roditelji platili, a da li će te cene biti prihvatljive i turističkim agencijama, videćemo. Lično mislim da ne bi trebalo da bude problema, jer u našoj regiji i sada ekskurzije uglavnom ne prelaze iznos koji je spomenula ministarka – kaže direktorka OŠ “Sveti Sava” u Istočnom Sarajevu Danijela Mrda, piše Srpskainfo.\nU školi istog naziva u Banjaluci upravo su, kažu, završili proceduru ugovaranja ekskurzije u Crnu Goru za male maturante, koja će koštati 389 KM, odnosno 25 KM više od najavljene maksimalne cene.\nPredsednica Aktiva direktora srednjih škola regije Prijedor Valentina Sovilj, nema dilemu – bilo je vreme da se ovo uradi.\n– Susretali smo se često sa situacijom da prijavljene agencije diktiraju cene i onda imamo istu ekskurziju, a različite cene. Mislim da će ovo doneti reda, a ne očekujem baš da će nam nedostajati ponuda. Agencije će se, verujem, u to uklopiti – kaže ona, dodavši da su cene ekskurzija za srednjoškolce u ovoj regiji obično od 410 do 450 KM.\nU turističkim agencijama, ipak, nisu tako sigurni da će moći da se uklope u predviđene okvire, jer cene, kažu, ne diktiraju oni već hoteli, prvenstveno oni koji uopšte hoće da prime ekskurzije, ali i prevoznici. A sve je to, kažu, samo poskupljivalo poslednjih godina.\n– Da li će to značiti da će ekskurzije biti kraće ili da će se ići na neka druga, jeftinija mesta, to ne možemo sada reći – kažu u jednoj banjalučkoj turističkoj agenciji koja izvodi đačke ekskurzije.\nSamo na lokalna izletišta\nFakultativni izleti bi se ubuduće pojedinačno obračunavali, u zavisnosti od toga za šta se učenici i roditelji odluče. Novina je i da će se škole u prirodi za osnovce organizovati isključivo u petom razredu, a izleti biti jednodnevni i organizovani u opštini u kojoj se škola nalazi.\n– Smatramo da izleti služe za rekreaciju dece i svaka lokalna zajednica ima izletište gde ih može organizovati, pa čak i da odu peške do destinacije. Kroz izmenu nastavnih planova i programa biće definisane i posete određenim istorijskim i kulturnim znamenitostima u RS – kaže Natalija Trivić.\nOtkazuju prolećna putovanja, za đačke ekskurzije još IMA NADE\nU blizini graničnog prelaza Gradiška je velika gužva zbog kamiona koji čekaju na izlazak iz zemlje. Vozila su u dve kolone na prilazima granici. Teško je, kažu vozači, predvideti koliko će čekati. Razlog su detaljne procedure na izlasku iz Republike Srpske odnosno Bosne i Hercegovine, a posebno na ulasku u Hrvatsku, zbog korona virusa.\nSudbina privrede Republike Srpske, čija aktivnost je usporena usled mera zbog korona virusa, u narednom periodu zavisiće najvećim delom od toga koliko će se Evropa brzo oporaviti i krenuti sa „normalnom“ proizvodnjom.


D. Luković , V. Jeremić\nPre tačno trinaest godina Kosovo je jednostrano proglasilo nezavisnost, a za sve ove godine jasno je da se ostvarenje kosovskog sna na kraju pretvorilo u - noćnu moru. I dalje je u svojevrsnom limbu, daleko od rešenja statusa, bez priznate državnosti, članstva u UN-u, UNESCO-u, INTERPOL-u i jedinstvene podrške EU.\nIz ovog ćorsokaka će teško izaći, budući da je za sve ove godine bilo pod vladavinom OVK političara, koji nisu uspeli da izdignu Kosovo iz korupcije i ekonomske nestabilnosti, već su radili na ličnom bogaćenju.\nTo se odrazilo i na politiku, pa je u poslednje dve godine Priština prošla kroz izbore, i to tri puta. Zbog toga ovu godišnjicu dočekuje neslavno - bez predsednika koji je u Hagu, ali i premijera, a sa predsednicom Skupštine Vljosom Osmani u tehničkom mandatu.\nDugo priželjkivanu potvrdu nezavisnosti u Ujedinjenim nacijama, od pet evropskih zemalja, i Srbije nije dobila.\nSva ova dešavanja nisu bez uticaja na Srbiju, budući da zapadne sile šalju jasne poruke da bez rešavanje pitanja odnosa Beograda i Prištine nema ulaska u EU. Zato obe strane pokušavaju da raspetljaju ovaj gordijev čvor kroz dijalog, koji se pod palicom Brisela vodi punu deceniju.\nDijalog- korak napred nazad dva\nAli, od potpisivanja Briselskog sporazuma se slabo odmaklo, a Zajednica srpskih opština, na koju se Kosovo obavezalo i koja je važna za opstanak tamošnjih Srba, nije još formirana.\nDijalog je trenutno na “stend baju” zbog izbora, a od 2018. godine do jula prošle godine bio je u zastoju zbog taksi od 100 odsto na srpsku robu.\nPoslednji sastanak na visokom nivou održan je u septembru 2020. godine, između tadašnjeg kosovskog premijera Avdulaha Hotija i predsednika Srbije Aleksandra Vučića. Pregovora sada nema, a stalo se kod rasprave o imovinskim i finansijskim potraživanjima.\nFoto: EU / Ustupljene fotografije\nPotpisivanje Briselskog sporazuma\nIz svega ovoga jasno je dijalog ide ritmom "korak napred, nazad dva" i da će se do kompromisnog rešenja teško doći, o čemu svedoče i izjave srpskih i kosovskih političara. Beograd godinama jasno ponavljda da je priznavanje nezavisnosti Kosova granica koju neće preći, dok je za drugu stranu jedina opcija priznanje.\nČinilo se da bi rešenje možda moglo da bude razgraničenje, ali se tome EU, a naročito Nemačka, žustro usprotivila.\nSAD i Brisel u klinču\nSlavu oko dijaloga pokušao je da od Brisela da otme bivši predsednik SAD Donald Tramp, koji je kroz specijalnog izaslanika Ričarda Grenela pokušavao da napravi most ka dogovoru uz ekonomske sporazume. Vašingtonski sporazum potpisan je 4. septembra prošle godine, ali je promenom predsednika SAD ta ofanziva zaustavljena.\nPodvlačeći crtu gde je Kosovo sada, politički analitičar Aleksandar Popov kaže da se dosta promenilo, ali da ima jednu veliku neostvarenu ambiciju - da postane član međunarodnih institucija završno sa ustoličenjem u UN .\n- Uprkos svemu problem je što je Kosovo ostalo visoko korumpirano područje gde nema vladavine prava u značajnoj meri, a hapšenjem vođa OVK je tek počeo proces suočavanja sa zločinima koju su se tamo desili - napominje Popov.\nKurti nespreman na ustupke\nSituacija oko dogovora i rešenja statusa se sada dodatno komplikuje, dolaskom lidera pokreta Samoopredeljenje Aljbina Kurtija na vlast, budući da je on već nekoliko puta rekao da nije spreman na ustupke Beogradu.\nPoslednjih meseci, u kampanji su se mogle čuti obećanja o prisajedinjenju Albaniji, kao opciji kojoj će se okrenutu, a čak je i Timoti Les, istraživač Univerziteta Kembridž i bivši britanski diplomata, rekao da je to “sada je jedina geopolitička opcija”.\n- Budući da je ideja podele bila sklonjena sa stola, a proces proširenja EU suspendovan, i da Srbija nije imala nijedan očigledan razlog da prizna Kosovo, nije postojala mogućnost da se postigne dogovor o priznanju. Kosovo sada ima dve strateške opcije, prva je da zadrži status kvo, u nadi da će se, na koncu, dogoditi nešto što će privoleti Srbiju da promeni stav, poput nametanja teških američkih sankcija Beogradu - naveo je Les.\nAli, dodao je on, nije realno očekivati da će SAD pribeći takvoj vrsti pritiska, a sve dok status Kosova ne bude jasan, ono neće moći da se razvija politički i ekonomski.\n- Drugi scenario je, smatra on, “neka vrsta ujedinjenja sa susednom Albanijom”, čime bi se ne samo konsolidovao razlaz Kosova sa Srbijom i obezbedila albanska zaštita, već bi Kosovo dobilo izlaz u spoljni svet - naveo je Les.\nTrinaest godina posle proglašenja nezavisnosti, Kosovo je priznalo oko 100 zemalja. Što se tiče zemalja EU, Kosovo nisu priznale Španija, Slovačka, Kipar, Grčka i Rumunija, a kada je reč o svetskim silama, to su Rusija, Kina, Brazil i Indija.


RTS :: Hakaton – test za mlade programere\nDruštvo Hakaton – test za mlade programere\nnedelja, 04. dec 2016, 22:45 -> 22:55\nU Beogradu je održan Hakaton - takmičenje u programiranju osam najboljih ekipa beogradskih fakulteta koji školuju buduće IT stučnjake. Prvo mesto je osvojila je ekipa studenata Singidunuma i FON-a, a drugo i treće mesto osvojile su ekipe studenata Elektrotehničkog fakulteta.\nTakmičari mogu da se uvere da pravljenje internet pretraživača uopšte nije teško kao što izgleda. Imaju zadatak da za 24 sata realizuju aplikaciju koja će korisnicima omogućiti da brzo pronađu željenu stranicu.\n"Volimo takmičenja ovakve vrste. Ovo nam je drugi put da učestvujemo na jednom ovakvom takmičenju, imam standardnu ekipu sa kojom se prijavljuem na hakatone", kaže student Računarskog fakulteta Vojin Pupovac.\nNikoli Arsiću, studentu Univerziteta Singidunum, to je prvo takvo takmičenje\n"Generalno već pravimo neke veb sajtove, tako da kao tim postojimo već duže vreme", kaže Nikola.\nŽeljku Ševiću sa Matematičkog fakulteta Univerziteta u Beogradu ovo je četvrti hakaton.\n"Okupio sam tim sa još dvojicom drugara sa fakulteta, otprilike smo se raspodelili šta će ko da radi. Stekli smo neka korisna znanja na prethodnim takmičenjima, upoznali smo puno ljudi", ističe Željko.\nCilj je da se studenti oprobaju u poslu i vide koliko je njihovo znanje primenjivo.\n"Poenta ovih hakatona jeste da kompanije koje nama pomažu da organizujemo Hakaton zadrže studente u zemlji. Samim tim što se oni takmiče na ovakvim takmičenjima oni su zapaženi od strane kompanija, i najčešće dobijaju prakse u kompanijama koje ih ovde primete, uzmu njihove biografije i pozovu na razgovor za posao", ističe Ana Pantelić iz Udruženja studenata elektrotehnike Evrope.\nOvom takmičenju prethodili su osmočasovno takmičenje i predavanja na kojima su profesori Elektrotehničkog fakulteta i predstavnici kompanija upoznali akademce sa novim trendovima u oblasti inženjerstva.\n(nedelja, 11. dec 2016, 14:16) - Žani [neregistrovani]\nBravo za Tinu,Olgu i Nina\n(ponedeljak, 05. dec 2016, 10:28) - Rambo [neregistrovani]\nĎrugi, po drugi put\nNino ti si car.Bravo za 2 mesto.Sledece godine PRVI.\nKada je fasada zgrade zrela za popravku – na čiju pomoć možete da računate


Započeta 149. śednica Odbora za ekonomiju, finansije i budžet\nFriday, 24. June 2016. 14:54\nRazmotrena primjena Zakona i podržan Izvještaj i pet amandmana\nNa danas započetoj śednici, Odbor je razmatrao primjenu Zakona o konverziji kredita u švajcarskim francima (CHF) u eure (EUR) i upoznao se sa Informacijom Centralne banke Crne Gore o nadzoru nad sprovođenjem ovog zakona. Imajući u vidu stavove predstavnika Centralne banke, Bankarskog ombudsmana i Ministarstva finansija, kao i mišljenja i ocjene koje su članovi Odbora iskazali tokom rasprave, a povodom efekata primjene Zakona i konstatacija da i dalje postoji problem kredita nad kojima nije izvršena konverzija a nalaze se u vanbankarskom sistemu, na Odboru je ukazano na mogućnost podnošenja predloga zaključaka u vezi sa navedenim.\nOdbor je u skladu sa članom 25 Zakona o zaštiti konkurencije, razmotrio i podržaoIzvještaj o radu Agencije za zaštitu konkurencije za 2015. godinu.\nPredlagač Inicijative za održavanje kontrolnog saslušanja generalnog sekretara Ministarstva vanjskih poslova i evropskih integracija, Predraga Stamatovića, povodom negativnog mišljenja o finansijskoj reviziji i reviziji pravilnosti Državne revizorske institucije Godišnjeg finansijskog izvještaja Ministarstva vanjskih poslova i evropskih integracija za 2014. godinu, poslanik Aleksandar Damjanović, povukao je istu iz procedure, s obzirom na to da je lice koje bi bilo subjekat saslušanja razriješeno sa funkcije generalnog sekretara Ministarstva vanjskih poslova i evropskih integracija. Najavljeno je podnošenje nove inicijative kada se za to steknu formalni uslovi.\nOdbor je razmotrio tri amandmana na Predlog zakona o izmjenama i dopunama Zakona o poštanskim uslugama, od kojih su dva amandmana koje su podnijeli poslanici: Marta Šćepanović i Filip Vuković postali sastavni dio teksta Predloga zakona, dok je amandman koji su podnijeli poslanici: Aleksandar Damjanović i Danko Šarančić prihvaćen u izmijenjenoj formi. Takođe, Odbor je razmotrio amandman na Predlog zakona o prekograničnoj razmjeni električne energije i prirodnog gasa, koji su podnijeli poslanici: Maida Bešlić i Filip Vuković, a koji je postao sastavni dio teksta Predloga zakona.\nOdbor je podržao amandman na Predlog zaključaka (pet) Odbora za ekonomiju, finansije i budžet povodom održanog kontrolnog saslušanja ministra održivog razvoja i turizma, Branimira Gvozdenovića i v.d. sekretara Sekretarijata za razvojne projekte, Biserke Dragićević, kako bi se utvrdile činjenice i okolnosti u vezi sa validnošću izdate garancije, shodno Aneksu ugovora, za završetak radova na hotelu „As“ u Perazića dolu, koje su podnijeli poslanici: Zoran Jelić i Marta Šćepanović, te je isti postao sastavni dio teksta Predloga zaključaka.\nOdbor se nije izjašnjavao o amandmanima koji su podnijeti na Predlog zakona o izmjenama i dopunama Zakona o stečaju, s obzirom na to da predstavnici predlagača zakona nijesu imali zvanični stav Vlade Crne Gore povodom navedenih amandmana.\nImajući u vidu da predstavnici predlagača zakona i dio predstavnika podnosilaca amandmana nijesu prisustvovali śednici, Odbor nije razmotrio amandmane koji su podnijeti na: Predlog zakona o izmjenama i dopunama Zakona o porezu na dodatu vrijednost, Predlog zakona o izmjenama i dopunama Zakona o porezu na dobit pravnih lica,Predlog zakona o izmjenama i dopunama Zakona o osiguranju,Predlog zakona o izmjenama i dopunama Zakona o preuzimanju akcionarskih društava iPredlog zakona o izmjenama i dopunama Zakona o administrativnim taksama.


U BiH svake godine od posljedica pušenja umre 10.000 osoba – Haber.ba\nU Bosni i Hercegovini svake godine od posljedica pušenja umre oko 10.000 osoba, a procenat smrtnosti povezanih sa duhanom u Bosni i Hercegovini spada među najveće na svijetu. Kako bi se skrenula pažnja na alarmantno stanje, 31. januara, na Dan bez cigareta bit će upriličena manifestacija “Život u dimu – spasi me!“ koja će biti održana u Banjoj Luci, Mostaru i Sarajevu, javlja Anadolu Agency (AA).\nPušenje - Jutarnji.hr\nKreativna interaktivna video prezentacija “Život u dimu – spasi me!” bit će organizovana u sklopu inicijative “Klima bez dima” i nastavak je napora usmjerenih ka podizanju svijesti građana BiH o štetnosti pušenja i posljedicama pasivnog pušenja kojem su svi, pa i djeca, trudnice, starije osobe, konstantno izloženi u svim javnim prostorima u BiH.\nInicijativa “Klima bez dima” ovim događajem pokreće i kampanju za prikupljanje 10.000 glasova kao naše obećanje za stvaranje okruženja bez duhanskog dima i ljepše svakodnevnice za sve građane u BiH. Tih 10.000 glasova biće i poruka donosiocima odluka u zakonodavnim tijelima oba entiteta da što hitnije rade na donošenju i implementaciji zakonskih rješenja koja će bolje regulisati ovu oblast, shodno evropskim praksama i preporukama Svjetske zdravstvene organizacije.\nInicijativa “Klima bez dima” je pokrenuta u sklopu projekta Smanjenja faktora zdravstvenih rizika u BiH kojeg podržava Vlada Švicarske, a implementira Svjetska banka u partnerstvu sa resornim ministarstvima zdravstva, obrazovnim medicinskim ustanovama, sportskim klubovima i drugim lokalnim partnerima.\nUpotreba duhana predstavlja ozbiljan zdravstveni, ekonomski, socijalni i finansijski problem za zemlju.\nDjelotvorne mjere zaštite od izlaganja duhanskom dimu, kako ih predviđa Okvirna konvencija o kontroli duhana (FCTC) SZO, zahtjevaju potpunu eliminaciju duhanskog dima iz javnih zatvorenih prostora, da bi se stvorilo okruženje koje je 100 posto bez duhanskog dima. Jasno se pokazalo da su svi drugi pristupi koji ne osiguravaju okruženje 100 posto bez duhanskog dima, ne pružaju zaštitu od izloženosti duhanskom dimu. Primjena zakonodavstva za kontrolu duhana, kojim se u potpunosti zabranjuje pušenje u zatvorenim javnim prostorima, jedini je način da se ljudi zaštite od izloženosti duhanskom dimu.\nU FBiH je nacrt ovog zakona pozitivno ocijenjen i usvojen od Zastupničkog doma i Doma naroda u prvom čitanju, te se trenutno čeka njegovo konačno usvajanje od Parlamenta FBiH. U RS se još uvijek čeka usvajanje nacrta ovog zakona od Narodne skupštine RS. Usvajanje i primjena entitetskih Zakona o kontroli duhana će biti od velikog značaja za zdravlje građana BiH i njenu ekonomiju.\nTeme:BiH, cigarete, izdvojeno, pušenje, smrt